title: Bolsena

text: Bolsenan suojeluspyhimys on Santa Cristina di Bolsena eli Bolsenan pyhä Kristiina, joka eli kolmannella vuosisadalla jaa. Tarun mukaan Cristinaa vainottiin hänen kristinuskonsa tähden. Cristina kuoli Bolsenassa 300-luvun alussa neitsyenä ja marttyyrina. Hänen juhlapyhäänsä vietetään 24. heinäkuuta.


title: Bolsena

text: Bolsenassa on kuvattu useita fiktioelokuvia, kuten:


title: Unico Finland

text: Unico Finland Oy on joustinvuoteita ja sohvia valmistava perheyritys, jonka omistavat Pasi Saarinen ja Petri Saarinen. Unico on perustettu vuonna 1994 ja sillä on Etelä-Pohjanmaalla Kauhavalla kolme eri tehdasta sekä Lapualla yksi tehdas.


title: Unico Finland

text: Kauhavalla sijaitsevat patjatehdas ja keskusvarasto, runkotehdas sekä vaahtomuovin leikkaamo. Lapualla valmistetaan sohvat, lepotuolit ja vuodesohvat.


title: Unico Finland

text: Unicolla on työntekijöitä n. 110 henkilöä ja toimitilaa yhteensä n. 33.000 m2 jakautuen tuotanto- varasto- ja toimistotiloihin.


title: Unico Finland

text: Unicon valmistamia joustinvuoteita, sohvia, lepotuoleja ja vuodesohvia myydään Suomessa merkittävimmissä huonekaluketjuissa sekä itsenäisissä huonekaluliikkeissä ja sisustustaloissa.


title: Unico Finland

text: Unico valmistaa kodin huonekalujen lisäksi myös kalusteita julkitilakäyttöön. Suomessa on useita hotelliketjuja ja majoituskohteita laskettelukohteissa, joissa on Unicon valmistamia vuoteita, lepotuoleja ja vuodesohvia.


title: Unico Finland

text: Unico Finland Oy on yksi Suomen suurimmista huonekalujen valmistajista. Valmistettavilla tuotteilla on Suomalaisen Työnliiton myöntämä Avainlipputunnus kertomassa korkeasta kotimaisuusasteesta sekä Unico tekee yhteistyötä Allergia- ja Astmaliiton kanssa.


title: Piispansauva

text: Piispansauva on sekä katolisille, anglikaaniselle ja luterilaiselle kirkolle yhteinen jumalanpalvelusväline. Piispansauva kuvaa kantajansa, piispan hengellistä ohjaajan valtaa paimennettaviensa joukossa.


title: Piispansauva

text: Luterilainen kirkko käyttää sauvaa, jonka yläpäässä on vastaava kiemurainen koriste kuin alkuperäisessa paimenen sauvassa. Piispansauvan käytöstä on omat hyvin tarkat ja täsmälliset ohjeet.


title: Piispansauva

text: Roomalaiskatolinen piispansauva on hyvin samankaltainen.


title: Piispansauva

text: Ortodoksinen piispansauva poikkeaa edellisistä: sen yläpäässä on risti jota ympäröi kaksi käärmettä; tämä kuvaa sitä hengellistä viisautta joka piispalla on oltava:


title: Piispansauva

text: ""Olkaa siis viisaita kuin käärmeet ja viattomia kuin kyyhkyset"" (Matteus 10:16)


title: Piispansauva

text: Piispansauvat ovat yksilöitä; niitä luovutetaan myös lahjoina esimerkiksi valtiovierailujen aikana vierailujen isäntinä toimiville piispoille; eniten tällaisia ehti saada isä arkkipiispa Paavali pitkän toimikautensa ansiosta.


title: Piispansauva

text: Bysantissa piispat saivat sauvansa keisarilta; Venäjällä puolestaan patriarkat saivat omansa tsaarilta mutta alemmat piispat patriarkalta; nykyisin käytäntö on se että sauva luovutetaan uudelle piispalle vihittäessä ja sen luovuttaa vanhin vihkivä piispa, Suomessa koko ajan arkkipiispa.


title: Yhteismitallisuus (matematiikka)

text: Matematiikassa kahta reaalilukua "a" ja "b", joista kumpikaan ei ole nolla, sanotaan yhteismitallisia, jos niiden suhde formula_1 on rationaaliluku. Muussa tapauksessa niitä sanotaan yhteismitattomiksi. Rationaaliluvut ovat lukuja, jotka ovat yhtä suuria kuin joidenkin kahden kokonaisluvun suhde. Ryhmäteoriassa on määritelty myös yleisempi yhteismitallisuuden käsite.


title: Yhteismitallisuus (matematiikka)

text: Esimerkiksi luvut 3 ja 2 ovat yhteismitallisia, koska niiden suhde, formula_2; on rationaaliluku. Myös luvut formula_3 ja formula_4 ovat yhteismitallisia, koska niiden suhde formula_5, on rationaaliluku. Sen sijaan luvut formula_6 ja 2 ovat yhteismitattomia, koska niiden suhde, formula_7, on irrationaaliluku.


title: Yhteismitallisuus (matematiikka)

text: Voidaan todistaa, että jos "a" ja "b" ovat rationaalilukuja, joista kumpikaan ei ole nolla, ne ovat keskenään yhteismitallisia, mutta jos "a" on irrationaaliluku ja "b" mikä tahansa nollasta poikkeava rationaaliluku, luvut "a" ja "b" ovat yhteismitattomia. Jos taas "a" ja "b" ovat molemmat irrationaalilukuja, ne saattavat olla keskenään yhteismitallisia, mutta eivät kaikissa tapauksissa ole.


title: Yhteismitallisuus (matematiikka)

text: Irrationaaliluvun ja yhteismitattomuuden käsitteen keksivät ensimmäisinä pythagoralaiset. Ensimmäinen luku, joka todistettiin irrationaaliseksi, oli kahden neliöjuuri, formula_8, joka ilmaisee myös neliön lävistäjän ja sivun pituuksien suhteen. Käsitteen ensimmäiset sovellukset liittyivät janojen pituuksiin. Kun kahden janan pituuksien suhde on irrationaaliluku, termiä yhteysmitattomuus käytetään, paitsi janojen pituuksista, myös itse janoista.


title: Yhteismitallisuus (matematiikka)

text: Yhteismitattomien pituuksien keksiminen oli suuri järkytys pythagoralaisille, sillä se näytti kumoavan koko heidän filosofiansa. Ne saivat kreikkalaiset matemaatikot yleensäkin vakuuttuneiksi siitä, että geometria oli kehitettävä aritmetiikasta riippumatta.


title: Yhteismitallisuus (matematiikka)

text: Platon oli hyvin kiinnostunut yhteismitattomuuden käsitteestä, vaikka se tulikin hänelle tutuksi vasta melko vanhalla iällä. Teoksessaan "Lait" hän piti suurena häpeänä, ettei asia ollut yleisemmin tunnettu. Dialogissa "Menon" Sokrates johdattaa sokraattisen metodin avulla geometriaa ennestään osaamattoman orjapojan todistamaan, että neliön lävistäjälle piirretyn neliön pinta-ala on kaksi kertaa niin suuri kuin alkuperäisen neliön. Todistus on hyvin samankaltainen kuin Eukleideen myöhemmin esittämä.


title: Yhteismitallisuus (matematiikka)

text: Geometristen suureiden verrannollisuutta, sellaisena kuin se antiikin Kreikassa ymmärrettiin, käsiteltiin yleisemmin, joskin kiertoteitse, Eukleideen "Alkeet"-teoksen V kirjassa Siinä todistetaan geometrian avulla paljon sellaista, mikä nykyisin katsottaisiin algebraan kuuluviksi. Eukleides piti tällaista menetelmää välttämättömänä yhteismitattomien suureiden aiheuttamien ongelmien vuoksi.


title: Yhteismitallisuus (matematiikka)

text: Eukleideen esittämän määritelmän mukaan kahta janaa "a" ja "b" sanotaan yhteismitallisiksi silloin ja vaoin silloin, kun on olemassa kolmas jana "c", jota voidaan jatkaa yhtä pitkällä janalla kokonaisluvulla ilmaistava määrä kertoja, niin, että saadaan "a":n kanssa yhtenevä jana, ja myös toisella kokonaisluvulla ilmaistava määrä kertoja niin, että saadaan "b":n kanssa yhtenevä jana. Eukleides ei käyttänyt reaaliluvun käsitettä, mutta hän käytti janojen yhtenevyyden käsitettä ja vertaili janojen pituuksia keskenään niin, että toinen niistä oli pidempi tai lyhyempi kuin toinen.


title: Yhteismitallisuus (matematiikka)

text: Välttämätön ja riittävä ehto sille, että formula_1 on rationaalinen, on, että on olemassa sellainen reaaliluku "c" ja sellaiset kokonaisluvut "m" ja "n", että


title: Yhteismitallisuus (matematiikka)

text: Jos yksinkertaisuuden vuoksi oletetaan, että "a" ja "b" ovat positiivisia, voidaan sanoa, että viivainta, johon on merkitty mitta-asteikko, jossa pituusmittana on "c", voidaan käyttää sekä "a":n että "b":n pituisen janan mittaamiseen niin, että mittaluvut ovat kokonaislukuja. Toisin sanoen on olemassa sellainen pituusyksikkö, jolla mitattuna sekä "a":n että "b":n pituuksien lukuarvot ovat kokonaislukuja. Termi "yhteismitallinen" perustuukin juuri tähän seikkaan. Muussa tapauksessa "a" ja "b" ovat "yhteismitattomia".


title: Yhteismitallisuus (matematiikka)

text: Ryhmäteoriasa ryhmän "G" kahta aliryhmää Γ ja Γ sanotaan yhteismitallisiksi, jos niiden leikkauksella on äärellinen indeksi sekä Γ:ssä että Γ:ssa.


title: Yhteismitallisuus (matematiikka)

text: Esimerkki: olkoot "a" ja "b" kaksi reaalilukua, joista kumpikaan ei ole nolla. Silloin "a":n virittämä aliryhmä reaalilukujen ryhmässä formula_10 on yhteismitallinen "b":n virittämän aliryhmän kanssa, jos ja vain jos reaaliluvut "a" ja "b" ovat yhteismitallisia, siinä mielessä, että "a"/"b" on rationaalinen. Täten ryhmäteoreettinen yhteismitallisuuden käsite on reaalilukujen samannimisen käsitteen yleistys.


title: Yhteismitallisuus (matematiikka)

text: Vastaava käsite voidaan määritellä myös kahdelle ryhmälle, jotka ei alun perin ole määritelty saman ryhmän aliryhmiksi. Kaksi ryhmää "G" ja "G" ovat (abstraktisti) yhteismitallisia, jos on olemassa aliryhmät "H" ⊂ "G" ja "H" ⊂ "G", joilla on äärellinen indeksi ja "H" is isomorfinen "H":n kanssa.


title: Yhteismitallisuus (matematiikka)

text: Kahta polkuyhtenäistä topologista avaruutta sanotaan joskus "yhteismitallisiksi", jos niillä on homeomorfiset äärellissäikeiset peiteavaruudet. Riippuen käsiteltävän avaruuden tyypistä määritelmässä voidaan homeomorfisuuden sijasta käyttää homotopiaekvivalenssia tai diffeomorfismeja. Jos kaksi avaruutta on yhteismitallisia, niiden perusryhmät ovat yhteismitallisia.


title: Yhteismitallisuus (matematiikka)

text: Esimerkiksi kaikki suljetut pinnat, joiden genus on vähintään 2, ovat keskenään yhteismitallisia.


title: Yhteismitallisuus

text: Yhteismitallisuus voi eri yhteyksissä tarkoittaa ainakin seuraavia asioita:Yhteismitallisuuden vastakohta sen kaikissa merkityksissä on yhteismitattomuus.


title: Manuela Carmena

text: Manuela Carmena Castrillo (s. 9. helmikuuta 1944 Madrid) on espanjalainen poliitikko. Hän toimii Madridin pormestarina.


title: Manuela Carmena

text: Manuela Carmena suoritti oikeustieteen lisensiaatin tutkinnon vuonna 1965 Valencian yliopistossa. Samana vuonna hän liittyi Espanjan kommunistiseen puolueeseen. Hän vastusti Francisco Francon diktatuuria ja toimi työläisten ja poliittisten vankien lakimiehenä. Jätettyään kommunistisen puolueen hän toimi tuomarina vuodesta 1981 lähtien aluksi Santa Cruz de La Palmassa. Hän työskenteli rangaistusten täytäntöönpanosta vastaavassa tuomioistuimessa ("Juzgado de Vigilancia Penitenciaria") Madridissa.


title: Manuela Carmena

text: Carmena oli Espanjan yleisen oikeusneuvoston ("Consejo General del Poder Judicial") jäsen vuosina 1996–2000. Hänet valittiin Madridin kaupunginvaltuustoon vasemmistolaisen Ahora Madrid -puolueen listalta ja pormestariksi 13. kesäkuuta 2015.


title: Manuela Carmena

text: Carmenalle on myönnetty San Raimundo de Peñafort -ritarikunnan suurristi.


title: NGC 457

text: NGC 457 on avoin tähtijoukko joka on Kassiopeian tähdistön kirkkain. Sen reunalla sijaitsee myös φ Cas, mutta se ei kuitenkaan kuulu tähän avoimeen joukkoon joka on kauempana.


title: NGC 457

text: NGC 457 löysi William Hershell vuonna 1787. Se sijaitsee Ruchbahista (δ Cas) noin kaksi astetta etelä-kaakkoon. Se on tunnettu myös nimellä Pöllöjoukko (). Sen φ Cas ja HD 7902 muodostavat pöllön silmät ja loput tähdet ääriviivoja muistuttavan kuvion. Siitä on käytetty myös nimiä Caldwell 13, C 13, ET, Kachina Doll Cluster. Sen voi parhaiten havaita pohoisella pallonpuoliskolla elo-, syys- ja lokakuun aikana kun lumi ei ole vielä maassa heijastamassa valoa taivaalle. Se näkyy kuitenkin koko vuoden ajan koska se on sirkumpolaarinen. Tähtijoukko näkyy paljan silmin ja kiikarilla.


title: Gundulf (piispa)

text: Gundulf Rochesterilainen (k. 7. maaliskuuta 1108) oli normannilainen munkki, joka saapui Englantiin normannivalloituksen aikoihin. Hänet vihittiin Rochesterin piispaksi vuonna 1077, ja hän rakennutti tai suunnitteli linnoja Rochesteriin ja Colchesteriin sekä Lontooseen Towerin linnan ydinosan, White Towerin. Rochesterin tuomiokirkon rakennustyöt aloitettiin Gundulfin aikana, ja silloin perustettiin myös St Bartholomew’n sairaala, joka lakkautettiin vuonna 2016.


title: Gundulf (piispa)

text: Britannian armeijan insinöörijoukot (Royal Engineers) pitävät Gundulfia aselajinsa ensimmäisenä edustajana Britanniassa, vaikka virallisesti insinöörijoukot perustettiin vasta 1700-luvulla.


title: Gundulf (piispa)

text: Hieman ennen kuolemaansa Gundulf lahjoitti omaisuutensa köyhille lukuun ottamatta piispansormusta, jonka hän antoi seuraajalleen Ralphille.


title: Aurinkomonninen

text: Aurinkomonninen ("Corydoras burgessi") on monnisiin kuuluva akvaariokala.


title: Aurinkomonninen

text: Aurinkomonninen kasvaa noin 5 cm pitkäksi. Sen evä on musta ja silmän kohdalla päässä on myös musta raita. Kala on muuten aivan vaaleanharmaa, melkein valkoinen. Väritys tosin voi vaihdella aika paljon.


title: Aurinkomonninen

text: Aurinkomonninen on kotoisin Brasiliasta, Negrojoen yläjuoksun sivujoista.


title: Aurinkomonninen

text: Aurinkomonninen on eloisa ja rauhallinen parvikala. Se on melko helppo viljeltävä.


title: Aurinkomonninen

text: Aurinkomonninen tarvitsee vähintään 63 litran kokoisen akvaarion. Sille sopiva pH on 6-7 ja veden kovuus alle kymmenen. Sopiva lämpötila on 23-26:n asteen välillä. Kala on melko vaativa hoidettava ja se viihtyy ainoastaan puhtaassa vedessä. Aurinkomonninen on kaikkiruokainen.


title: Helomonninen

text: Helomonninen ("Corydoras duplicareus") on monnisiin kuuluva akvaariokala.


title: Helomonninen

text: Helomonninen kasvaa noin 6 cm pitkäksi. Sen pyrstöstä lähtee musta viiva, joka kulkee selkään asti. Toinen musta viiva sillä on silmän ympärillä. Pään ja muun ruumiin rajakohdassa sillä on hieman oranssia. Kala on muuten valkoinen ja hieman violetihtava.


title: Helomonninen

text: Helomonninen on kotoisin Brasiliasta, Negrojoen sivujoki Purangasta.


title: Helomonninen

text: Helomonninen on eloisa ja sävyisä parvikala, joka ui eniten akvaarion pohjalla. Se on aika vaikea saada kutemaan.


title: Helomonninen

text: Helomonninen tarvitsee vähintään 85 litran kokoisen akvaarion. Se tarvitsee paljon pohjakasvillisuutta, mutta myös avoimia hiekka-alueita ja piilopaikkoja. Helomonniselle sopiva pH on 6-7 ja veden kovuus alle 10 sekä lämpötila 23-27 astetta.


title: Gugguu

text: Gugguu on suomalainen vuonna 2012 perustettu lastenvaatemerkki. Erikoisuutena ovat jumpsuitit, joita valmistetaan Virossa. Pipojen valmistusta on myös Suomessa. Yrityksen toimitusjohtajana on Miia Riekki ja liikevaihto 3,2 miljoonaa euroa. Nimensä yritys on saanut yksivuotiaan pikkulapsen lausumasta sanasta "Kukkuu". Henkilöstön määrä on Suomessa on 4. Yritys käyttää teollista virolaista valmistajaa.


title: Gugguu

text:
1. Gugguu.com
2. Kaupparekisteri
3. https://www.finder.fi/Vaatteita+valmistus/Gugguu+Oy/Oulu/yhteystiedot/2745453


title: Gugguu

text: Luettelo Suomen tekstiili- ja vaatetustehtaista


title: Det börjar verka kärlek, banne mej

text: Det börjar verka kärlek, banne mej on Ruotsin edustussävelmä vuoden 1968 Eurovision laulukilpailussa Lontoossa. Siellä sen esitti Claes-Göran Hederström, ja laulu sijoittui viidenneksi.


title: Det börjar verka kärlek, banne mej

text: Laulun on säveltänyt ja sanoittanut Peter Himmelstrand, joka kirjoitti myös molemmat jaetulle kolmannelle sijalle tulleet kappaleet vuoden 1968 Melodifestivalenissa eli Ruotsin euroviisukarsinnoissa.


title: Det börjar verka kärlek, banne mej

text: Kappale tunnetaan Suomessa myös Eero Raittisen levytyksenä ”Rakkaudelta näyttää hitto vie”, jonka sanoituksen on tehnyt Sauvo Puhtila.


title: Mk 57 VLS

text: Mark 57 Vertical Launching System (Mk 57 VLS) on Raytheonin valmistama Zumwalt-luokan hävittäjille asennettava ohjusjärjestelmä, joka on paranneltu versio edeltäneestä MK 41 VLS -järjestelmästä. Järjestelmässä on hyödynnetty laivaston Open Architecture -konseptia, mikä mahdollistaa yksinkertaisemmat elinkaareen liittyvät päivitykset ja ylläpitotoimet kuten uusien ohjusten käyttöönoton. Järjestelmän siilojen kokoa on kasvatettu uusien kookkaampien ohjusten käyttöönoton mahdollistamiseksi. Neljän siilon modulin korkeus on etriä, pituus etriä ja leveys etriä. Neljän siilon massa on 33 600 naulaa. Siiloon sijoitettavan kanisterin halkaisija voi olla etriä ja pituus etriä. Kanisterin ja ohjuksen yhteispaino voi olla maksimissaan 9 020 naulaa.


title: Mk 57 VLS

text: Järjestelmään kuuluu CEU , joka mahdollistaa minkä tahansa ohjuksen sijoittamisen mihin tahansa siiloon. Yksikkö toimii rajapintana ohjusten ja järjestelmän välillä välittäen tiedon aluksen taistelunjohtojärjestelmälle. Lisättäessä uusia ohjuksia järjestelmään ainoastaan CEU ja aseen tiedot tulee päivittää järjestelmään. Siiloihin ei tarvitse tehdä muutoksia. MCU () valvoo neljän siilon muodostaman järjestelmän tilaa. Lisäksi järjestelmään kuuluvat virranjakoyksikkö () sekä kannenhallinta ().


title: Bischler–Napieralski-reaktio

text: Bischler–Napieralski-reaktio on kemiallinen reaktio, jossa fenetyyliamiinin amidijohdannainen reagoi dehydratoivan reagenssin kanssa muodostaen dihydroisokinoliinijohdannaisen. Reaktion raportoivat ensimmäisen kerran August Bischler ja Bernard Napieralski vuonna 1983 ja se on nimetty heidän mukaansa. Bischler–Napieralski-reaktion tuote voidaan hapettaa isokinoliiniksi, ja reaktio onkin yksi käytetyimpiä tapoja valmistaa isokinoliinijohdannaisia.


title: Bischler–Napieralski-reaktio

text: Bischler–Napieralski-reaktio tapahtuu useille fenetyyliamiinin johdannaisille, ja reaktio tapahtuu erityisen herkästi mikäli aromaattiseen renkaaseen on sitoutunut elektroneja luovuttavia ryhmiä. Tällaisia ovat esimerkiksi hydroksyyli-, alkoksyyli- ja aminoryhmät. Dehydratoivana reagenssina käytetään yleisesti fosforyylikloridia. Muita mahdollisia reagensseja ovat polyfosforihappo, rikkihappo, fosforipentoksidi ja Lewis-hapot kuten sinkkikloridi tai tina(IV)kloridia.


title: Bischler–Napieralski-reaktio

text: Bischler–Napieralski-reaktiolle on kaksi usein esitettyä reaktiomekanismia. Reaktion ensimmäisessä vaiheessa lähtöaine reagoi karbonyyliryhmän hapen kautta fosforyylikloridin kanssa muodostaen kondensaatiotuotteena iminiumesterin. Tämä välivaihe on elektrofiilinen ja seuraava vaihe on molekyylinsisäinen elektrofiilinen aromaattinen substituutioreaktio. Näin muodostuu karbokationi, joka aromatisoituu eliminaatiovaiheiden jälkeen dihydroisokinoliiniksi. Mikäli lähtöaineessa on hydroksyyliryhmä α-asemassa aminoryhmään nähden, muodostuu tuotteena isokinoliinijohdannainen.


title: Bischler–Napieralski-reaktio

text: Toisessa ehdotetussa mekanismissa ensimmäinen vaihe on sama ja muodostuu iminiumesteri. Tästä iminiumesteristä eliminoituu fosforidioksikloridia ja muodostuu elektrofiilinen nitriliumioni. Seuraava vaihe on elektrofiilinen aromaattinen substituutio, ja muodostuvasta karbokationista eliminoituu protoni ja muodostuu dihydroisokinoliinirakenne.


title: Makkosen pojat

text: Makkosen pojat on vihtiläisen valokuvaaja Elisa Makkosen luoma internet-ilmiö hänen urospuolisten kääpiösnautseriensa laumasta. Koirat nimeltä Wilho, Masa, Arvo ja Oiva esiintyvät yksitellen tai ryhmänä Facebook-ryhmänsä päivityksissä valokuvissa, joihin liittyy yleensä myös hauska, ajankohtaisia asioita kommentoiva teksti tai pieni tarina. Makkosen poikien Facebook-ryhmällä oli alkukesästä 2017 yli 34 000 seuraajaa. Makkosen poikien verkkokauppa myy koiriin liittyviä oheistuotteita, kuten seinäkalentereita.


title: Ben Cross

text: Harry Bernard Cross (s. 16. joulukuuta 1947 Lontoo), joka tunnetaan nimellä Ben Cross, on englantilainen näyttelijä. Hänet tunnetaan parhaiten roolistaan brittiläisenä olympiavoittajana Harold Abrahamsina elokuvassa "Tulivaunut" (1981) sekä Sarekin roolista elokuvassa "Star Trek" (2009).


title: Maastohiihdon maailmancup 2018–2019

text: Maastohiihdon maailmancup 2018–2019 on historian 38. virallinen maailmancup-kausi. Kausi alkoi 24. marraskuuta 2018 Suomen Kuusamossa ja päättyy 24. maaliskuuta 2019 Kanadan Québecissä.


title: Maastohiihdon maailmancup 2018–2019

text: Lähde: FIS


title: Brasilian yleisvaalit 2018

text: Brasilian yleisvaalit 2018 järjestettiin 7. lokakuuta 2018. Vaaleissa valittiin presidentti, varapresidentti, kansalliskongressin jäsenet.


title: Brasilian yleisvaalit 2018

text: Jair Bolsonaro sai eniten ääniä presidentinvaalin ensimmäisellä kierroksella 7. lokakuuta 2018. Toinen kierros järjestettiin 28. lokakuuta 2018 Bolsonaron ja Fernando Haddadin välillä. Bolsonaro valittiin presidentiksi 55 prosentin ääniosuudella.


title: Brasilian yleisvaalit 2018

text:
! colspan="2" rowspan="2" style="text-align:left;" | Ehdokas
! rowspan="2" colspan="1" style="text-align:left;" | Puolue
! colspan="2" | 1. kierros
! colspan="2" | 2. kierros
! width="75" | Ääniä
! width="30" | %
! width="75" | Ääniä
! width="30" | %


title: Atte Rantanen

text: Atte Rantanen (s. 1960) on Kemijärven kaupunginjohtaja. Koulutukseltaan Rantanen on kauppatieteen maisteri.


title: Atte Rantanen

text: Virkavaalissa 30.3.2015 kaupunginvaltuusto äänesti asiasta kahdesti, mutta molemmissa äänestyksissä Rantanen keräsi eniten ääniä. Ensimmäisessä äänestyksessä Rantanen sai 14 ääntä. Vesa Tuunainen ja Tuula Kuvaja saivat molemmat seitsemän ääntä. Ilkka Haapalinna sai kuusi ääntä. Lisäksi kaupunginjohtoon hakenut koululaistyttö Mili Kasurinen sai yhden äänen ensimmäisellä kierroksella. Toisella äänestyskierroksella Rantasen vastaehdokkaaksi tuli arvalla Tuula Kuvaja. Rantanen voitti jälkimmäisen äänestyksen äänin 23 - 12.


title: Atte Rantanen

text: Ennen kaupunginjohtajan virkaa hän on työskennellyt mm. sodankyläläisen Astropolistieto Oy:n toimitusjohtajana ja pankinjohtajana. Rantanen harrastaa mm. taulujen maalaamista.


title: Kangasalan jäähalli

text: Kangasalan Jäähalli on Kangasalla sijaitseva jäähalli, jonka yleisökapasiteetti on 860. Hallia käyttävät pääasiassa Kisa-Eaglesin juniorit, Eaglesin miesten edustus, Harraste joukkueet sekä KaVon edustus. Halli rakennettiin vuonna 1996.


title: Agnès Buzyn

text: Agnès Buzyn (s. 1. lokakuuta 1962 Pariisi, Ranska) on ranskalainen poliitikko. Hän on ollut tasa-arvo- ja terveysministeri Édouard Philippe ensimmäisessä hallituksessa ja solidaarisuus- ja terveysministeri toisessa hallituksessa. Hän on hematologi, ja hän työskentelee Institut national du cancerin johdossa.


title: Gela (antiikin kaupunki)

text: Gela (, ) oli antiikin aikainen kaupunki ja kaupunkivaltio ("polis") Sikeliassa eli Sisilian saarella nykyisen Italian alueella. Sen kaupunkikeskus sijaitsi nykyisen, kaupungista nimensä ottaneen Gelan kaupungin (aiemmin Terranova) paikalla.


title: Gela (antiikin kaupunki)

text: Gela oli kreikkalainen siirtokunta. Se kukoisti arkaaisen kauden lopulla ja klassisen kauden alussa 500- ja 400-luvuilla eaa., ja se oli jonkun aikaa koko Sisilian voimakkain kaupunki. Karthagolaiset tuhosivat Gelan vuonna 405 eaa., jonka jälkeen se taantui. Kaupunki rakennettiin uudelleen vuoden 338 eaa. jälkeen ja tuhottiin lopullisesti noin vuonna 282 eaa.


title: Gela (antiikin kaupunki)

text: Gela sijaitsi Sisilian etelärannikolla. Sen kaupunkikeskus sijaitsi samannimisen joen (nyk. Fiume Gela, aiemmin Fiume di Terranova) suussa. Rannikolla Gelan länsipuolella sijaitsi Akragas ja itäpuolella Kamarina. Kaupunki oli rakennettu noin neljä kilometriä pitkälle, suhteellisen matalalle rannikon suuntaiselle eli itä-länsisuuntaiselle kukkulalle Gela-joen suun länsipuolella. Myös nykyisen Gelan kaupungin vanhimmat osat sijaitsevat samalla kukkulalla. Eräänlaisena akropoliina toimi kukkulan itäpää, jonka alue tunnetaan nykyisin nimellä Molino a Vento.


title: Gela (antiikin kaupunki)

text: Gelan kaupunkivaltion pääalueen kooksi on arvioitu 600-luvulla eaa. noin 375 neliökilometriä, mutta laajimillaan kaupungin vaikutus ulottui suuriin osiin Sisiliaa. Kaupungin ympäristö oli hedelmällistä tasankoa, joka oli maanviljelyskäytössä, eikä sillä ollut juurikaan muita asutuksia. Kaupunkia ympäröivä tasanko tunnettiin kuten nykyisinkin nimellä Gelan tasanko ("Gelōon pedion", latinaksi "Campi Geloi"). Se oli ja on edelleenkin yksi Sisilian hedelmällisimmistä alueista. Alue tunnettiin paitsi viljarikkaana myös linsseistään ja suolantuotannostaan.


title: Gela (antiikin kaupunki)

text: Tasangon laidalla olleilla kukkuloilla oli seudun ei-kreikkalaisten alkuperäisasukkaiden kaupunkeja, joista tunnetaan kaksi, Omfake ja Maktorion. Kaupunkivaltion alue idässä Kamarinan puolella rajautui Akhates-jokeen (nyk. Dirillo). Lännessä kaupunkivaltion alueen rajana toimi kenties Himera-joki (nyk. Salso) ja laajimmillaan Halykos-joki (nyk. Platani). Sisämaahan päin Gelan ydinalue on voinut ulottua lähes 40 kilometrin päähän kaupungista.


title: Gela (antiikin kaupunki)

text:
Gelan paikalla on ollut asutusta jo kuparikaudella noin 2800–2170 eaa. Pronssikaudella 1000-luvulla eaa. paikalla oli varhaisempi saaren ei-kreikkalaisten heimojen asutus. Gelan kaupunki perustettiin vuonna 689/688 eaa. Se oli doorilainen siirtokunta, jonka perustivat Rhodokselta ja Kreetalta tulleet asuttajat. Thukydides vahvistaa perustamisen ajoituksen sanomalla sen tapahtuneen 45 vuotta Syrakusan perustamisen jälkeen. Siirtokuntalaisten johtajiksi mainitaan rhodoslainen Antifemos ja kreetalainen Entimos. Rhodoslaiset asuttajat tulivat pääosin Lindoksesta. Tämän vuoksi kaupungin paikkaa kutsuttiin aluksi nimellä "Lindioi", vaikka itse kaupunki saikin nimen "Gela" paikalla virranneen joen mukaan. Antiikin aikana joen nimen selitettiin olleen peräisin sikulien kielen sanasta "gela", joka viittasi joen veden kylmyyteen. Kreikkalaisessa mytologiassa kaupungin ja joen nimi yhdistettiin Gelas-nimiseen joenjumalaan. Kaupungin kansalaisesta käytettiin etnonyymiä "Geloaios" (), "Gelōios" (), "Geleaios" () tai "Gelōos" (), myöhemmin latinaksi "Gelensis".
Gelan varhaisesta historiasta sen kahdensadan ensimmäisen vuoden ajalta tiedetään antiikin lähteistä vain vähän. Kaupungin mainitaan sotineen paikallisia barbaariheimoja vastaan. Lisäksi siellä mainitaan olleen sisäisiä puolueristiriitoja, joihin otti osaa Telines, myöhemmän tyrannin Gelonin esi-isä. Kaupunki vaikuttaa selvästi kukoistaneen, koska se alkoi levittää valtaansa pitkin saaren etelärannikkoa ja myös saaren keskiosiin, ja pystyi noin vuonna 580 eaa. perustamaan Akragaan omaksi siirtokunnakseen. Akragas nousi pian emäkaupunkiaan vauraammaksi, ja tyranni Falariin aikana joksikin aikaa koko saaren vahvimmaksi.


title: Gela (antiikin kaupunki)

text: Gela nousi vuorollaan kaupungin tyranniksi nousseen Hippokrateen aikana. Kaupungin hallinto oli aluksi ollut oligarkinen, kuten useimmissa saaren kreikkalaiskaupungeissa, mutta muuttui tyranniaksi ensimmäisen kerran Kleandroksen aikana noin 505–498 eaa. Tämä siirsi vallan ilman vastustusta veljelleen Hippokrateelle, joka hallitsi tyrannina vuosina 498–491 eaa. Hippokrates nosti kaupungin sen suurimpaan kukoistukseen ja sai samalla valtaansa myös saaren itäosan alueita. Gelan valtaan tulivat muun muassa Leontinoi, Kallipolis ja Naksos. Hippokrates valtasi myös Zanklen, jonka antoi samoslaisille, sekä soti Syrakusaa itseään vastaan saaden tätä kautta Kamarinan.


title: Gela (antiikin kaupunki)

text:
Gelalla oli laajat kauppayhteydet, ja se osti paljon keramiikkaa Attikasta. Gela-maalari on nimitys tuntemattomalle Ateenassa noin vuosina 510–490 eaa. toimineelle maljakkomaalarille, jonka koristelemaa keramiikkaa on löydetty paljon juuri Gelasta. 500-luvulla eaa. Gela rakennutti oman aarrekammion Olympiaan.
Hippokrateen kuoltua vuonna 491 eaa. valta siirtyi Gelonille, joka jatkoi edeltäjänsä laajentumispolitiikkaa. Vuonna 485 eaa. Gelon onnistui lopulta saamaan Syrakusan valtaansa. Tämä johti kuitenkin Gelan itsensä taantumiseen, sillä Gelon kiinnitti nyt kaiken huomionsa Syrakusan rakentamiseen. Hän myös siirrätti puolet Gelan väestöstä Syrakusaan.


title: Gela (antiikin kaupunki)

text:
Myös Gelonin seuraaja Hieron ajoi suuren määrän gelalaisia maanpakoon. Seuraavan tyrannin Thrasybuloksen karkotuksen vuonna 466 eaa. jälkeen nämä kuitenkin palasivat kotikaupunkiinsa. Gela kykeni nyt jopa asuttamaan Kamarinan uudelleen, sen oltua autiona Gelonin toimien vuoksi.
Seurannut kausi vuosina 466–406 eaa. oli Gelalle, samoin kuin koko Sisilialle, jälleen suuren kukoistuksen aikaa. Gelan tyrannien hovi tuki taiteita ja kulttuuria. Tragediakirjailija Aiskhylos vietti viimeiset vuotensa kaupungissa ja kuoli siellä vuonna 456 eaa. Vuonna 424 eaa. Gelassa järjestettiin rauhankokous, jossa Syrakusan Hermokrates myönsi Ateenan uhan alla Sisilian kaupungeilla vapauden. Gela noudatti samanlaista politiikkaa kuin saaren muut doorilaiskaupungit, ja tarjosi apuaan Syrakusalle Ateenan Sisilian sotaretken alettua vuonna 415 eaa. Gylippoksen joukkojen saavuttua gelalaiset lähettivät tälle apujoukkoja, ja syrakusalaisten menestyttyä lähettivät lisäjoukoiksi 600 miestä ja viisi laivaa.


title: Gela (antiikin kaupunki)

text: Gela tuhoutui Karthagon hyökkäyksessä muutama vuosi myöhemmin, aivan samoin kuin Himera, Selinus ja Akragas olivat tuhoutuneet hieman aiemmin. Akragaan tuhon jälkeen gelalaiset tarjosivat sen asukkaille väliaikaisen turvapaikan ja pyysivät apua Syrakusalta. Syrakusassa juuri valtaan nousemassa ollut Dionysios kävi kyllä Gelassa ja sai siellä aikaan demokraattisen vallankumouksen, mutta ei tuolloin tehnyt muuta kaupunkia auttaakseen.


title: Gela (antiikin kaupunki)

text: Seuraavana keväänä, vuonna 405 eaa., karthagolaiset saapuivat Himilkonin johdolla ja alkoivat piirittää Gelaa. Kaupunki ei ollut vahva luonnonlinnoitus eikä muutenkaan erityisen hyvin linnoitettu. Gelalaiset kykenivät kuitenkin vastustamaan vihollista siihen saakka, kun Dionysios saapui joukkoineen kaupungin avuksi. Dionysios kärsi kuitenkin tappion ensimmäisessä hyökkäyksessään karthagolaisten kimppuun, ja neuvoi gelalaisia tekemään samoin kuin akragaslaiset, toisin sanoen hylkäämään kaupunkinsa ja ottamaan perheensä mukaansa. Gelalaiset siirtyivät Leontinoihin, kun taas karthagolaiset tuhosivat Gelan täydellisesti.


title: Gela (antiikin kaupunki)

text: Kaupungin paikka jäi asumattomaksi useaksi vuodeksi. Dionysios solmi rauhan Himilkonin kanssa, jonka jälkeen gelalaiset saivat palata kaupunkiinsa sillä ehdolla, että maksavat Karthagolle veroa eivätkä kunnosta kaupunkinsa linnoitteita. Kaupunki ei kuitenkaan noussut koskaan entiseen kukoistukseensa. Vuonna 397 eaa. gelalaiset sanoutuivat irti Karthagon vallasta ja liittyivät Dionysioksen sotaretkeen läntisen Sisilian kaupunkeihin. Kaupunki onnistui säilymään itsenäisenä myös Syrakusan suhteen, ja tämä vahvistettiin sopimuksella vuonna 383 eaa.


title: Gela (antiikin kaupunki)

text: Myöhemmin Gela liittyi Dionin puolelle tämän rantauduttua Sisiliaan vuonna 357 eaa. Timoleonin vuonna 338 eaa. saavuttaman voiton jälkeen Gela, joka oli tuohon aikaan hyvin taantuneessa tilassa, rakennettiin uudelleen ja se sai myös uusia siirtokuntalaisia, joista osa oli aikaisempia asukkaita ja osa tuli Keoksen saarelta. Gela nousi jälleen jossain määrin, ja esiintyy Agathokleen sodissa itsenäisenä kaupunkina, jolla oli käytettävissään suhteellisen hyvät resurssit. Tuolta ajalta kaupungista oli kotoisin muun muassa komediakirjailija Apollodoros. Gela löi omaa hopearahaa 400-luvulta eaa. ja pronssirahaa 300-luvulta eaa. lähtien. Kaupungin valtiomuoto oli mukana Aristoteleen koulukunnan kokoelmassa "158 kaupungin valtiomuodot".


title: Gela (antiikin kaupunki)

text: Vuonna 311 eaa. Agathokles alkoi pelätä Gelan loikkaavan karthagolaisten puolelle, lähetti kaupunkiin joukkoja ja surmautti johtavaa gelalaista. Näin hän sai kaupungin haltuunsa. Kärsittyään tappion Eknomos-kukkulalla, Agathokles vetäytyi joukkoineen Gelaan, piti kaupunkia tukikohtanaan ainakin vuoteen 310 eaa. saakka ja onnistui sieltä vastustamaan karthagolaisia.


title: Gela (antiikin kaupunki)

text: Kun akragaslaiset vuonna 309 eaa. julistautuivat itsenäisiksi ja vaativat samaa myös muille kaupungeille, gelalaiset olivat ensimmäisiä, jotka liittyivät mukaan. Myöhemmin noin 285–282 eaa. kaupunki joutui kuitenkin Akragaan tyranni Fintiaan valtaan. Tämä siirrätti Gelan asukkaat perustamaansa uuteen Fintiaan kaupunkiin Gelan ja Akragaan välille, ja tuhosi Gelan.


title: Gela (antiikin kaupunki)

text: Gela ei koskaan toipunut tästä iskusta, mutta paikalla vaikuttaa kuitenkin säilyneen jonkinlainen asutus, sillä mamertiinien mainitaan pian tämän jälkeen tuhonneen sen uudestaan. Gelaa ei mainita enää ensimmäisen puunilaissodan (264–241 eaa.) yhteydessä, vaikka itse seutu mainitaan samassa yhteydessä kuin Fintias. Kaupunki vaikuttaa kuitenkin olleen olemassa Rooman vallan aikana, sillä Cicero mainitsee, että Scipio Africanus palautti Karthagon kukistumisen jälkeen Gelasta viedyt patsaat gelalaisille. Strabon mainitsee Gelan olleen asumaton hänen aikanaan ensimmäisellä vuosisadalla jaa., mutta toisaalta kaupungin nimi esiintyy sekä Pliniuksella että Ptolemaioksella. Kaupunki on kuitenkin todennäköisesti ollut tuohon aikaan varsin vähäinen. Ptolemaios mainitsee Gelan virheellisesti sisämaakaupunkina.


title: Gela (antiikin kaupunki)

text: Gelan paikka säilyi asumattomana keskiajalle vuoteen 1233 saakka. Tuolloin Fredrik II rakennutti antiikin aikaisten raunioiden paikalle uuden kaupungin, jota kutsuttiin aluksi nimellä Heraclea ja myöhemmin Terranova. Antiikin Gelan paikkaa ei tunnettu varmuudella vielä 1800-luvun puolessa välissä, vaan se sijoitettiin joskus Terranovan paikalle ja joskus Salso-joen suuhun.


title: Gela (antiikin kaupunki)

text: Gelan arkeologiset kaivaukset alkoivat vuonna 1900 ja kestivät vuoteen 1906. Niissä kaivettiin muun muassa akropolista ja sen temppeleitä sekä hautausmaita. Löytöjen ansiosta Terranova nimettiin uudelleen antiikin aikaisen kaupungin mukaan Gelaksi vuonna 1927. Uudet kaivaukset alkoivat vuonna 1948 tapahtuneiden sattumalöytöjen jälkeen.


title: Gela (antiikin kaupunki)

text: Akropolis ja sen temppelit


title: Gela (antiikin kaupunki)

text: Gelan akropoliiksi kutsutusta kaupungin kukkulan itäosasta on löydetty kahden temppelin jäänteet. Varhaisempi temppeli oli rakennettu arkaaisella kaudella 500-luvulla eaa. ja sen korvannut uudempi temppeli, joka sijaitsi hieman idempänä, 400-luvulla eaa. Temppelit edustivat doorilaista tyyliä ja ne oli oletettavasti omistettu Athene Lindialle. Varhaisempi temppeli oli koristeltu terrakottakoristeluin. Myöhemmän temppelin rauniot olivat näkyvissä vielä 1800-luvulla, ja yksi sen opisthodomoksen pylväistä oli pystyssä vielä vuonna 1727. Nykyisin pylväs on pystytetty uudelleen.


title: Gela (antiikin kaupunki)

text: Muu kaupunki


title: Gela (antiikin kaupunki)

text: Muu osa kaupungista täytti ennen vuotta 405 eaa. koko kaupungin kukkulan akropoliista länteen. Kaupungissa on ollut suunniteltu asemakaava ja se on ollut ympäröity muurein kokonaisuudessaan. Parhaiten säilynyt osuus muureista, niin kutsutut Capo Sopranon muurit, sijaitsee kukkulan länsipäässä (ja myös nykyisen Gelan länsiosassa). Ne kunnostettiin vuosina 1948–1954, ja ne ovat yksi parhaiten säilyneitä esimerkkejä kreikkalaisista kaupunginmuureista. Muurien alaosa oli tehty suurista hiekkakivilohkareista ja yläosa savitiilestä, ja niiden korkeus oli suurimmillaan noin kahdeksan metriä. Muureista on säilynyt myös tornien ja porttien jäänteitä.


title: Gela (antiikin kaupunki)

text: Akropoliin länsipuolinen kaupunki on kokonaan nykyisen kaupungin alla, eikä sitä ole juurikaan kaivettu. Alueelta on kuitenkin tehty lukuisia löytöjä. Nykyisen Gelan kaupungintalon paikalta on löydetty Heralle omistetun pyhäkön rauniot, ja rautatieaseman läheltä toinen pyhäkkö, josta on löydetty yli tuhat hopearahaa. Kaupungin länsiosasta on löydetty kreikkalainen kylpylä, joka on koko Italian varhaisin tunnettu kylpylärakennus.


title: Gela (antiikin kaupunki)

text: Eri puolilta kaupunkia on löydetty muiden pyhäkköjen jäänteitä. Muun muassa Gela-joen suusta on löydetty Demeter Thesmoforokselle omistettu pyhäkkö ja tuhansittain votiiviesineitä. Akropoliin pohjoispuolelta on kaivettu esiin asuinkortteleita Timoleonin ajalta 300-luvulta eaa. Ne oli rakennettu varhaisempien, karthagolaisten tuhoamien rakennusten päälle.


title: Gela (antiikin kaupunki)

text: Antiikin lähteiden perusteella kaupungin tunnettuihin hautoihin kuului Aiskhyloksen hauta. Kaupungin ulkopuolella mainitaan olleen suurikokoinen Apollonin patsas, jonka karthagolaiset veivät vuonna 405 eaa. Myöhemmin se päätyi Tyrokseen ja oli siellä vielä Aleksanteri Suuren vallattua kaupungin.


title: Gela (antiikin kaupunki)

text: Esinelöydöt


title: Gela (antiikin kaupunki)

text: Kaupungista on löydetty muun muassa rakennusten koristeosia, keramiikkaa (erityisesti attikalaista keramiikkaa) ja rahoja. Kaupungista ja sen ympäristöstä tehtyjä esinelöytöjä on arkeologisen alueen yhteydessä toimivassa Gelan arkeologisessa museossa (Museo Archeologico Regionale Gela) sekä vanhempien löytöjen osalta Syrakusan arkeologisessa museossa (Museo Archeologico Regionale P. Orsi).


title: AGM-78 Standard

text: General Dynamics AGM-78 Standard (myös STARM tai Standard ARM) on yhdysvaltalainen, tutkaan hakeutuva ilmasta-maahan (AGM, air-to-ground) -tyyppinen taisteluohjus. Asetyyppiä hyödynsivät F-4 Phantom II, F-105 Thunderchief eli "Wild Weasel" -tyyppiset taistelukoneet sekä näiden lisäksi A-6 Intruder. Pääkäyttäjiä olivat Yhdysvaltain ilmavoimat sekä Yhdysvaltain laivaston ilmavoimat (USN/US Navy). Asetyyppi valmistui palveluskäyttöön vuosina 1967 - 1968, eli Vietnamin sodan alkaessa eskaloitua. Tätä edeltävästi kehiteltiin AGM-45 Shrike. Ohjus kehitettiin RIM-66 Standard -tyypin ilmatorjuntaohjuksesta, jota käytti Yhdysvaltain laivasto. Tätä ohjusasetta käyttivät yksinomaan Israel ja USA, joka käytti ohjusta myös Vietnamin sodassa. AGM-78:n käyttö päättyi ohjustyyppinä vuonna 1988, ja sen korvasi AGM-88 HARM.


title: La Teste-de-Buch

text:
La Teste-de-Buch on kunta Lounais-Ranskassa Gironden departementissa Nouvelle-Aquitainen alueella. Se sijaitsee Arcachonin lahden eteläpuolella Atlantin rannalla, noin 60 kilometriä Bordeaux’sta lounaaseen.
Kunnan nähtävyys on Euroopan korkein dyyni Dune du Pilat. Dyynissä on 60 miljoonaa kuutiometriä hiekkaa, ja se liikkuu yhdestä viiteen metriä vuodessa vuoroveden ja tuulen mukana. Dyynillä oli vuonna 2018 pituutta 2,9 kilometriä, leveyttä 616 metriä ja korkeutta 110 metriä.


title: The Rise of Chaos

text: The Rise of Chaos on Acceptin viidestoista studioalbumi, joka julkaistiin 4. elokuuta 2017. Se on yhtyeen neljäs laulaja Mark Tornillon ja ensimmäinen kitaristi Uwe Lulisin ja rumpali Christopher Williams (rumpali) kanssa.


title: The Rise of Chaos

text: Albumi debytoi Suomen virallisen listan sijalla 5.


title: Joona Kaakinen

text: Joona Kaakinen näytteli televisiosarjan toisella ja kolmannella tuotantokaudella Daisuke69:ä. Hän on ollut aikaisemmin mukana DOT504 Dance Companyssa. Kaakinen oli Salpauksen sirkusartistikoulutuksessa vuosina 2007-2010.


title: Joona Kaakinen

text: DOT504 Dance Company - Joona Kaakinen


title: Ympyrähullut

text: Ympyrähullut (suunnitteluaikainen nimi "Uudet tulokkaat") on Huittisissa niin kutsutun miljoonaristeyksen liikenneympyrässä sijaitseva Matti Kalkamon ja Heli Ryhäsen tekemä taideteos vuodelta 2012. Teos on Ryhäsen tekemän Doris-patsaan vieressä Lauttakylänkadun ja Risto Rytin kadun risteyksessä. Huittisten kaupungin tilaama teos koostuu kuudesta valaisinpylväästä ja kahdesta pronssiin valetusta hahmosta. Teos maksoi noin 50 000 euroa ja se nimettiin nimikilpailun tuloksena "Ympyrähulluiksi". Teos sai vuonna 2012 ympäristötaidepalkinnon Ympäristötaiteen säätiöltä.


title: Ympyrähullut

text: Matti Kalkamo kuvaa teosta näin: ”Teos on vapaa tulkinnoille mutta itse näen sen dialogina kahden eri-ikäisen hemmon välillä. Tai ehkä maan tasolla oleva muistelee itseänsä nuoruuden humuvuosina, voimainsa tunnossa.” Teoksen palkinnut Ympäristötaiteen säätiö on arvostanut teoksessa huumoria, liikuttavuutta ja koskettavuutta. Säätiö on pitänyt teosta tasokkaana ja ammattimaisena sekä kuvannut teosta luontevalla tavalla osaksi ympäristöään asettuvaksi.


title: SFS 5900 -standardi

text:
Tulityöstandardi SFS 5900 uudistui
Tulitöistä aiheutuvien henkilö- ja omaisuusvahinkojen torjumista tilapäisillä tulityöpaikoilla käsittelevä standardi SFS 5900 uudistui maaliskuussa. Samalla uudistettiin standardi SFS 5991 katto- ja vedeneristysalan tulitöiden turvallisuudesta. Standardiuudistuksen taustalla on vuoden 2016 alussa tapahtunut tulityökoulutusten yhdistäminen.


title: SFS 5900 -standardi

text:
tulityokortti
Lähde: Paloturvallisuus.info


title: SFS 5900 -standardi

text: Standardi SFS 5900 koskee tulitöistä aiheutuvien henkilö- ja omaisuusvahinkojen torjumista tilapäisillä tulityöpaikoilla. Standardissa esitetään toimenpiteet paloturvallisuuden lisäämiseksi asennus-, huolto- ja korjaustöissä, joissa hitsataan, leikataan, hiotaan sekä tehdään muuta työtä avoliekillä tai muissa töissä, joista aiheutuu palovaara. Yleiset työturvallisuuteen liittyvät vaatimukset on määritelty lainsäädännössä ja viranomaisten ohjeissa, eikä niitä käsitellä tässä standardissa.


title: SFS 5900 -standardi

text: Standardissa annetaan ohjeita henkilöille, joiden tehtävänä on johtaa, valvoa ja tehdä tulitöitä. Ohjeet koskevat myös ulkopuolisia urakoitsijoita ja kiinteistöjen hoidosta vastaavia henkilöitä. Tässä standardissa esitettävä tulitöiden turvallisuustutkinto ei korvaa työpaikkakohtaista turvallisuuskoulutusta tai perehdytystä.


title: SFS 5900 -standardi

text: Standardissa on myös vähimmäisvaatimukset tulitöiden turvallisuustutkintoon liittyvästä koulutuksesta ja esimerkki tulityöluvasta. Standardin SFS 5900 Tulitöiden paloturvallisuus on laatinut Metalliteollisuuden Standardisointiyhdistys Suomen Pelastusalan Keskusjärjestön (SPEK) tulityötoimikunnan aloitteesta. SPEK hallinnoi ja valvoo tulityökoulutusta.


title: SFS 5900 -standardi

text: Tehtäessä katto- ja vedeneristysalan tulitöitä noudatetaan standardia SFS 5991 Katto- ja vedeneristysalan tulitöiden paloturvallisuus. Se antaa ohjeita tulitöiden johtamisesta, valvonnasta ja tekemisestä vastaaville. Ohjeet koskevat työn tilaajaa sekä ulkopuolisia urakoitsijoita ja kiinteistöjen hoidosta vastaavia henkilöitä.


title: SFS 5900 -standardi

text: Lisätietoa: http://www.metsta.fi/


title: Brasilian maavoimat

text: Brasilian maavoimat () on Brasilian puolustusvoimien osa, joka vastaa maalla tapahtuvasta sodankäynnistä. Se on aselajeista suurin, sen vahvuus on noin 190 000 miestä (2012). Sillä on maassa perinteisesti vahva asema. Kun sotilaat hallitsivat maata 1964–1985, johdossa oli pääasiassa maavoimien upseereita.


title: Brasilian maavoimat

text: Sotilaista suuri osa on varusmiehiä, jotka palvelevat suhteellisen lyhyen ajan, 6–9 kuukautta. Koska maavoimissa käytetään monimutkaisia laitteita, koulutustoiminta on mittavaa.


title: Brasilian maavoimat

text: Vuonna 2009 maavoimien käyttöön hankittiin Saksasta 25 Leopard 1 A5 -taistelupanssarivaunua, joita käytetään etenkin maan pitkien maarajojen turvaamiseen. Yksiköllä on 34 Panther- ja 36 Fennec-merkkistä helikopteria.


title: Bhutanin kansalliskirjasto ja -arkisto

text: Bhutanin kansalliskirjasto ja -arkisto (, NLAB) on Bhutanin pääkaupungissa Thimphussa toimiva, kuningaskunnan kansalliskirjaston ja -arkiston tehtäviä hoitava valtion virasto. Se toimii Bhutanin sisä- ja kulttuuriministeriön () alaisuudessa.


title: Bhutanin kansalliskirjasto ja -arkisto

text: Kansalliskirjaston päätehtäviin kuuluu kerätä, pitää kunnossa ja varastoida Bhutanissa julkaistua ja maata käsittelevää kirjallista ja muuten julkaistua aineistoa.


title: Bhutanin kansalliskirjasto ja -arkisto

text: Kansalliskirjaston ja -arkiston johdossa on vuodesta 2016 Dorji Norbu.


title: Bhutanin kansalliskirjasto ja -arkisto

text: Bhutanin kansalliskirjaston ja -arkiston kokoelmiin kuului alkuvuonna 2018 noin 338 950 nimikettä: käsikirjoituksia, mahajanabuddismin kirjoja, kirjoja, kirjoituksia ja puisia laattoja (kehyksiä) perinteisten uskonnollisten kirjojen painamiseksi.


title: Bhutanin kansalliskirjasto ja -arkisto

text: Kokoelman vanhimpiin nimikkeisiin lukeutuu esimerkiksi kolmekymmentä kullalla kirjoitettua käsikirjoitusta 1200-luvulta sekä vuodelta 1645 peräisin oleva Zhabdrung Ngawang Namgyelin asetus. Arkistoimalla talletetaan maan uskonnollista ja kulttuuriperintöä laajemminkin. Tämä pitää sisällään myös lhakhang-koristeluja, piirroksia, käsitöitä, ja muita nimellä zorig chusum tunnettuja taitoja, ja näihin liittyviä lauluja ja tansseja.


title: Bhutanin kansalliskirjasto ja -arkisto

text: Bhutanin kansalliskirjastolla ja -arkistolla on kappale maailman suurikokoisimpiin kuuluvaa painettua kirjaa "Bhutan: A Visual Odyssey across the Last Himalayan Kingdom", jossa on laadukkaita valokuvia Bhutanista. Teos painaa yli 60 kilogrammaa, mitat noin 152 cm × 213 cm. Se sisältää yhdysvaltalaisen valokuvaaja Michael Hawleyn ja hänen MIT Media Labsista tulleen työryhmänsä ottamia valokuvia. Sittemmin Guinnessin ennätystenkirja on listannut maailman suurimmaksi yksiosaiseksi kirjaksi huomattavasti bhutanilaista teosta kookkaamman, vuonna 2012 yhtenä kappaleena julkaistun, profeetta Muhammedin elämää esittelevän arabiankielisen teoksen "This the Prophet Mohamed" (429 sivua, mitoiltaan 5 m × 8,06 m, paino noin 1 500 kg).


title: Bhutanin kansalliskirjasto ja -arkisto

text: Bhutanin kansalliskirjasto perustettiin vuonna 1967 kuningatar Ashi Phuntso Chodenin (1911-2003) tuella. Kokoelma käsitti aluksi pienen määrän kallisarvoisia kirjoituksia, joita säilytettiin muutamassa hallintolinnoitus Tashichodzongin keskustornin (utse) huoneessa. Kokoelman kasvaessa kansalliskirjasto muutti Thimphun Changgangkhan alueella sijaitsevaan rakennukseen.


title: Bhutanin kansalliskirjasto ja -arkisto

text: Silloinen sisäministeri Lyonpo Tamzhing Jagar ymmärsi pysyvämmän, uskonnollisten tekstien säilyttämiseen sopivamman rakennuksen tarpeen, ja käynnisti nykyisen kirjastorakennuksen rakentamisen. Kansalliskirjaston päärakennus on nelikerroksinen, kahdeksankulmainen, ja edustaa perinteistä rakennustyyppiä muistuttaen bhutanilaisen dzongin keskustornitemppeliä. Se vihittiin käyttöönsä 23. marraskuuta 1984 ja sen siunasi rinpoche, korkea-arvoinen tiibetiläiden buddhismin opettaja Dilgo Khyentse Rinpoche. Rakennus toimii osaksi buddhalaisena pyhäkkönä ja sen kerroksissa on buddhalaisia patsaita, seinämaalauksia, stupia ja alttareita. Patsailla ja seinämaalauksilla viitataan Buddhan fyysiseen (sku) olemukseen. Monien kirjojen ja painolaattojen katsotaan edustavan Buddhan puhetta (gsung). Buddhan sydäntä tai mieltä (thugs) edustaa pohjakerroksen alttarin kahdeksan stupaa.


title: Bhutanin kansalliskirjasto ja -arkisto

text: Vuodesta 1999 lähtien kirjastolla on ollut säädökseen pohjautuva vapaakappaleoikeus, joka koskee kuningaskunnassa julkaistuja ja Bhutanin kansalaisten ulkomailla julkaisemia kirjoja, painotuotteita ja muita audiovisuaalisia materiaaleja.


title: Bhutanin kansalliskirjasto ja -arkisto

text: Tanskan tuella rakennetiin 2000-luvun alussa päärakennuksen pohjoispuolelle erillinen kaksikerroksinen arkistorakennus. Se valmistui vuonna 2004 ja on varustettu ajanmukaisella lämpötila- ja kosteusolosuhteiden säätömahdollisuudella ja hälyytystekniikalla. Arkistorakennuksessa säilytetään kokoelman arvokkaimpia käsikirjoituksia, puulaattoja, harvinaisia valokuvia ja kansallisesti merkittäviä asiakirjoja.


title: Bhutanin kansalliskirjasto ja -arkisto

text: Lisäksi kansalliskirjaston ja -arkiston kokonaisuuteen päärakennuksen eteläpuolella sijaitseva kolmikerroksinen hallintorakennus.


title: Bhutanin kansalliskirjasto ja -arkisto

text: Bhutanin vähintään 15-vuotiaista asukkaista oli YK:n kehitysohjelma UNEPin mukaan lukutaitoisia 57,0 prosenttia vuonna 2012.


title: Woman Worldwide

text: Woman Worldwide on ranskalaisen elektronisen musiikin duon Justicen remixalbumi, jonka Ed Banger Records ja Because Music julkaisivat 24. elokuuta 2018. Albumi sisältää Justicen omien kappaleidensa uudelleenmiksauksia.


title: Hohtomonninen

text: Hohtomonninen ("Corydoras agassizii") on monnisiin kuuluva kala, jota pidetään myös akvaariokalana.


title: Hohtomonninen

text: Hohtomonninen kasvaa noin 8 cm pitkäksi. Naaras on koirasta suurempi. Kalan päässä on mustaa ja siinä on mustia pilkkuja, sekä mustaa, valkoista ja oranssia.


title: Hohtomonninen

text: Hohtomonninen on kotoisin Brasiliasta Amazon-joelta, sekä Perun Nanay-, Napo- ja Pachiteajoista.


title: Hohtomonninen

text: Hohtomonninen on aika rauhallinen parvikala, ja liikkuu joskus myös pohjan yläpuolella. Se on kutenut akvaariossa vain satunnaisesti.


title: Hohtomonninen

text: Hohtomonninen tarvitsee vähintään 128 litran akvaarion. Sille sopiva pH on 6-7 ja veden kovuus alle 10 sekä lämpötila 23-26 astetta. Hohtomonninen on kaikkiruokainen. Se on myös helppohoitoinen.


title: Lasse Urpalainen

text: Lasse Aukusti Urpalainen (s. 3. maaliskuuta 1995) on suomalainen videopeliammattilainen. Hän on Dota 2-videopelin maailmanmestari ja elektronisen urheilun historian menestynein suomalainen. Urpalainen on myös eniten tienaava elektroninen urheilija Suomessa noin kahden miljoonan euron vuosituloillaan. Konsulttiyhtiö IZEA on kuvannut Urpalaista yhtenä 25 suurimmasta elektronisen urheilun vaikuttajasta maailmassa.


title: Lasse Urpalainen

text: Urpalainen tunnetaan verkossa varsinkin käyttäjänimellään MATUMBAMAN. Urpalainen aloitti Dota-uransa vuonna 2014. Hän siirtyi Team Liquid -seuraan 2015, ja on ollut mukana joukkueen nousussa maailman huipulle. Urpalaisen uran merkittävin voitto oli maailmanmestaruus The International -turnauksessa vuonna 2017, jolloin viiden hengen joukkue voitti yhteensä 10,8 miljoonan dollarin palkintopotin.


title: New Orleans -luokka (1896)

text: New Orleans -luokka oli kahden 1890-luvulla valmistetun Yhdysvaltain laivaston panssarikansiristeilijän muodostama alusluokka.


title: New Orleans -luokka (1896)

text: Luokan alusten alkuperäisenä aseistuksena oli Elswick Ordnance Companyn valmistamat kuusi kuuden tuuman 50 pituuskaliiperin tykkiä ja neljä 4,7 tuuman 50 pituuskaliiperin tykkiä. Kuuden tuuman tykit oli asennettu keulaan ja perään sekä kummallekin kyljelle kaksi tykkihyllyille. Kevyemmät 4,7 tuuman tykit oli asennettu keskilaivaan ampumaan kyljiltä. Lisäksi aluksilla oli kymmenen kuuden naulan ja kahdeksan yhden naulan Hotckiss tykkiä sekä neljä konekivääriä. Aseistuksen täydensivät kolme 18 tuuman torpedoputkea.


title: New Orleans -luokka (1896)

text: Vuonna 1903 Caviten laivastontelakalla Filippiineillä 4,7 tuuman tykit korvattiin Yhdysvaltain laivaston viiden tuuman 50 pituuskaliiperin Mark 5 tykeillä. Samalla alusten torpedoputket poistettiin. Vuonna 1907 myös kuuden tuuman tykit korvattiin samoilla aseilla. Ensimmäisen maailmansodan aikana viiden tuuman tykkien lukumäärää laskettiin kymmenestä kahdeksaan ja aluksille asennettiin kolmen tuuman 50 pituuskaliiperin ilmatorjuntatykki.


title: New Orleans -luokka (1896)

text: Aluksen panssarointi oli Harvey-panssaria. Panssarikannen paksuus oli 89 millimetriä kaartuvalla osalla ja keskellä 32 millimetriä. Pääaseiden tykkikilpien paksuus oli 102 millimetriä ja taistelunjohtotornin seinämien paksuus 102 millimetriä.


title: New Orleans -luokka (1896)

text: Propulsiojärjestelmä koostui neljästä hiilikäyttöisestä Scotch-kattilasta, jotka tuottivat höyryn kahteen höyrykoneeseen. Järjestelmä tuotti 7 500 ihp:tä, mikä mahdollisti suunnitellun 20,5 solmun nopeuden. Koeajoissa saavutettiin suunniteltu nopeus. Alusten hiilivarastoihin oli mahdollista varastoida normaalisti 512 tonnia hiiltä, mikä voitiin tarvittaessa kasvattaa 747 tonniin.


title: New Orleans -luokka (1896)

text: Alukset eivät saaneet palvelukseenotettaessa runkonumeroita. Ne luokiteltiin 17. heinäkuuta 1920 tykkiveneiksi runkonumeroilla PG-34 ja PG-35. Alukset luokiteltiin uudelleen keveiksi risteilijöiksi 8. elokuuta 1921 runkonumeroilla CL-22 ja CL-23.


title: Septimania

text: Septimania tai Septimanie oli muinainen alue, joka sijaitsi nykyisen Ranskan kaakkoisosassa, Garonnen ja Rhônen välimaastossa, Pyreneiden ja Cévennes-vuoristojen välissä. Keisari Augustuksen aikana sen asuttivat seitsemännen legioonan ("Septimani") veteraanit. Alue lienee saanut nimensä veteraanien mukaan, ja nimi säilyi varhaiskeskiajalle saakka. Septimania oli Espanjan visigoottien valtakunnan viimeinen alue Galliassa sen jälkeen kun Klodvig oli ajanut suurimman osan visigooteista pois frankkien valtakunnasta. Tuohon aikaan Septimaniassa oli seitsemän kaupunkia tai hiippakuntaa: Narbonne, Nîmes, Béziers, Maguelonne, Lodêve, Agde ja Uzès (sittemmin Carcassonne). Se vastasi siis suurinta osaa nykyisestä Languedocista. Kun Kaarle Martell oli karkottanut maurit sieltä vuonna 732, miehittivät frankit Septimanian kokonaan vuoteen 768 mennessä. Karolingien aikana Septimaniasta tuli osa Akvitanian kuningaskuntaa, mutta 817 siitä tuli oma herttuakuntansa. Septimania menetti itsenäisen alueen asemansa 800-luvun kuluessa, kun se joutui Toulousen kreivien haltuun.


title: Kalle Päätalo -palkinto

text: Kalle Päätalo -palkinto on kirjailija Kalle Päätalon kustantajan Gummeruksen myöntämä palkinto. Palkinnolla tuetaan Päätalon toivomuksen mukaisesti lahjakasta nuorta kirjailijaa. Palkinto on jaettu ensimmäisen kerran vuonna 1990.


title: Eropaperit

text: Eropaperit on kirjailija Laura Honkasalon romaani vuodelta 2009. Sen on julkaissut Otava. Teos on osittain omakohtainen kertomus avioerosta.


title: Eropaperit

text: Reija Palttala kiittää arviossaan "Keskisuomalaisessa" kirjaa monesta näkökulmasta: Ihmissuhteiden perustilanteiden kuvaus on eläytyvä, kerronnan rakenne on taitavasti luotu ja kieli rikasta, eri tarinalinjat lomittuvat poikkeuksellisen sujuvasti. Erityisesti Palttala mainitsee, että lapsen sisäisen maailman kuvaus on hienosti onnistunutta.


title: Pennsylvania-luokka (risteilijä)

text: Pennsylvania-luokka oli Yhdysvaltain laivaston kuuden 1900-luvun alussa valmistetun panssariristeilijän muodostama alusluokka.


title: Pennsylvania-luokka (risteilijä)

text: Luokan aluksista kolme ensimmäistä tilattiin budjettivuonna 1900 ja toiset kolme seuraavana vuonna. Tilausten taustalla olivat Espanjaa vastaan käydyn voitokkaan sodan kokemukset. Luokan alukset ja niiden jälkeen valmistuneet neljä Tennessee-luokan risteilijää muodostivat yhdessä kymmenen aluksen sarjan, jota kutsuttiin Big Teniksi. Risteilijät oli suunniteltu toimimaan taistelulaivojen kanssa osana taistelulinjaa, mutta niiden tehtäviä muutettiin jo palvelukseenoton yhteydessä. Venäjän–Japanin sodan kokemusten perusteella panssariristeilijät kykenivät toimimaan taistelulaivojen kanssa mutteivat toteuttamaan samoja tehtäviä.


title: Pennsylvania-luokka (risteilijä)

text: Vuonna 1906 laivaston taistelulaivat oli keskitetty Atlantille ja kolmesta neljään panssariristeilijää palveli Filippiineillä Aasian laivastossa, joka torjui Japanin aiheuttamaa uhkaa. Dreadnought-alusten käyttöönotto teki alustyypistä vanhentuneen jo vuoteen 1912 mennessä.


title: Pennsylvania-luokka (risteilijä)

text: Luokan alukset aseistettiin neljällä kahdeksan tuuman 40 pituuskaliiperin Mark 5 -tykillä, jotka oli sijoitettu kahteen kaksiputkiseen torniin etu- ja takakannelle. Tykit korvattiin vuonna 1911 kahdeksan tuuman 45 pituuskaliiperin Mark 6 -tykeillä. Aseistusta täydensivät 14 kuuden tuuman 50 pituuskaliiperin Mark 6 -tykkiä, jotka oli sijoitettu kasematteihin kummallekin kyljelle. Keveiden alusten torjuntaan oli apuaseina 18 kolmen tuuman 50 pituuskaliiperin ja 12 kolmen naulan pikatykkiä. Lisäksi aluksilla oli kaksi yhden naulan kunnialaukaustykkiä. Torpedoputkia oli kaksi, ja ne olivat 18-tuumaiset.


title: Pennsylvania-luokka (risteilijä)

text: Alusten panssarivyön paksuus oli vesirajssa kuusi tuumaa, ylälaidassa viisi ja alalaidassa 3,5 tuumaa. Tykkitornien etukilvet olivat 6,5-tuumaiset, panssarikansi nelituumainen reunoilta ja keskeltä 1,5-tuumainen. Taistelunjohtotornin suojana oli yhdeksän tuuman panssarointi.


title: Pennsylvania-luokka (risteilijä)

text: Propulsiojärjestelmään kuului kuusitoista hiilikäyttöistä Babcock & Wilcox -höyrykattilaa, jotka tuottivat noin 250 psi (17 bar) höyrynpaineen kahdelle VTE-höyrykoneelle. Järjestelmä tuotti 23 000 indikoidun hevosvoiman kokonaistehon, joka mahdollisti suunnitellun 22 solmun huippunopeuden. Alusten normaali hiilikuorma oli 900 tonnia, mikä voitiin kasvattaa aina 2 000 tonniin.


title: Pennsylvania-luokka (risteilijä)

text: Luokan alusten hankinta vahvistettiin 3. maaliskuuta 1899 ja 7. kesäkuuta 1900 annetuilla lailla.


title: Mai (nimi)

text: Mai on naisen etunimi, joka on Suomessa annettu noin 890 naiselle.


title: Koch-reaktio

text: Koch-reaktio on kemiallinen reaktio, jossa alkeeni reagoi hiilimonoksidin ja veden kanssa happamissa olosuhteissa muodostaen karboksyylihapon. Reaktion raportoi ensimmäisen kerran Herbert Koch vuonna 1955 ja reaktio on nimetty hänen mukaansa. Koch-reaktio on teollisuudessa yleisesti käytetty menetelmä haarautuneiden tertiääristen karboksyylihappojen valmistamiseen. Esimerkki tällä reaktiolla valmistettavasta yhdisteestä on pivaliinihappo..


title: Koch-reaktio

text: Koch-reaktio tapahtuu useille alkeeneille. Happamina katalyytteinä käytetään vahvoja happoja kuten rikkihappoa, fosforihappoa tai vetyfluoridia tai näiden vahvojen happoja ja vahvojen Lewis-happojen kuten booritrifluoridin tai antimonipentafluoridin seoksia. Koch-reaktio tapahtuu huoneenlämpötilassakin, mutta teollisesti usein käytetään 70–80 °C:n lämpötilaa ja korkeimmillaan 100 ilmakehän suuruista hiilimonoksidipainetta.


title: Koch-reaktio

text: Koch-reaktion mekanismin ensimmäisessä vaiheessa happo protonoi alkeenin, jolloin muodostuu karbokationi. Mikäli karbokationi on sekundäärinen, se yleensä toisiintuu stabiilimmaksi tertiääriseksi karbokationiksi. Karbokationi on elektrofiilinen ja hiilimonoksidi reagoi sen kanssa additioreaktiolla. Näin muodostuu asyliumkationi, joka reagoi veden kanssa muodostaen karboksyylihapon. Reaktiossa muodostuu usein monen karboksyylihapon seos.


title: Mk 20 Rockeye

text: Mk 20 Rockeye (suom. "Kivensilmä", oik. Rockeye I ja Rockeye II, "CBU-7 - CBU-100"; CBU = "Cluster Bomb Unit") on yhdysvaltalainen kasettipommi eli kuorma-ammus johon kuuluu tytärammuksia. Asetyyppi kuuluu niin kutsuttuun "Eye-luokka"an eli "aseperhe"eseen, joissa on liite "-eye" (suom. silmä). Asetyyppi on ollut ensisijaisesti Yhdysvaltain ilmavoimien ja Yhdysvaltain laivaston ilmavoimien käytössä, mutta sitä käytti muiden, kuten Kreikan ilmavoimien (jolla oli A-7 Corsair II -tyypin koneita) ohella myös SAAF - Etelä-Afrikan ilmavoimat nimellä "Tiekie". Pommityyppiä voitiin käyttää rynnäköissä ja niin kutsutuissa mattopommituksissa (kuten B-1B Lancer- pommikoneista), ja aivan erityisesti panssarivaunuja sekä ilmatorjunta-asemia vastaan. Tytärammusten putoamistaajuus eli frekvenssi voitiin ajastaa lentokoneen tietokoneen avulla.


title: Ruusuapila

text: Ruusuapila eli pyökkiapila ("Trifolium alpestre") on hernekasvien (Fabaceae) heimoon apiloiden ("Trifolium") sukuun kuuluva kasvilaji. Ruusuapila muistuttaa paljolti metsäapilaa ("Trifolium medium") mutta on erotettavissa siitä lehtien korvakkeiden ja kukkien verhiöiden ulkonäön perusteella. Korvakkeiden ja verhiöiden ulkonäkö onkin ruusuapilan tunnusomaisimpia tuntomerkkejä.


title: Ruusuapila

text: Ruusuapila on monivuotinen ja ruohovartinen apilalaji, joka voi kasvaa noin 40 cm korkeaksi. Varret ovat kasvutavaltaan pystyjä ja harvakseltaan haaroittuneita. Lehdet ovat muodoltaan sormilehdykkäisiä, ja kussakin lehdessä on kolme lehdykkää. Lehdykät ovat kapeansuikeita ja laidoiltaan hienohampaisia. Lehtien korvakkeet ovat pitkiä ja lehtiruodin kanssa yhteen kasvaneita. Kukat sijaitsevat varsien kärjissä, ja ne ovat perättömiä ja väriltään punaisia. Kukkien verhiöt ovat karvaisia ja kaksikymmentäsuonisia, ja verhiön alimmat liuskat ovat noin kaksi kertaa niin pitkiä kuin ylimmät. Ruusuapila kukkii kesä–heinäkuussa.


title: Ruusuapila

text: Ruusuapila kasvaa kuivilla ja kalkkipitoisilla kasvupaikoilla. Suomessa ruusuapilaa on tavattu kerran 2010-luvulla Kymenlaaksossa. Ruotsissa Gotlannissa ruusuapila kasvaa rinneniityillä sekä harvapuustoissa mäntymetsissä. Siellä lajia tavataan vain Gotlannin länsiosissa, ja se on Ruotsissa rauhoitettu. Muualla Euroopassa ruusuapilaa tavataan laajalti Ranskasta ja Italiasta itään keskiselle Venäjälle ja Kaukasukselle asti. Ruusuapila on kuvattu Alpeilta, joihin lajin tieteellisen nimen lajinimikin viittaa.


title: Pirjo Sanaksenaho

text:
Pirjo Sanaksenaho (s. 1966, Turku) on suomalainen arkkitehti ja tekniikan tohtori. Hän on rakennussuunnittelun professori Aalto-yliopiston taiteiden ja suunnittelun korkeakoulussa alkaen 12/2013- sekä osakas Sanaksenaho Arkkitehdit Oy:ssä yhdessä arkkitehti Matti Sanaksenahon kanssa. Ennen professuuriaan Pirjo Sanaksenaho opetti asuntosuunnittelua Teknillisen korkeakoulun arkkitehtiosastolla. Väitöskirjan aihe liittyi 1950- ja 1960-lukujen pientaloarkkitehtuuriin. (Moderni koti. Pientaloasumisen ihanteet arkkitehtuuri- ja sisustusjulkaisuissa 1950- ja 1960-luvuilla.) Nykyinen opetusala on julkisten rakennusten suunnittelu. Sanaksenaho on Aalto-yliopiston terveys- ja hyvinvointirakentamisen tutkimusinstituutti SOTERAn johtaja sekä monialaisen ihmislähtöisten elinympäristöjen tutkimukseen keskittyvän Living+ platformin akateeminen vetäjä.
Sanaksenaho Arkkitehtien päätöihin kuuluvat Turun ekumeeninen taidekappeli (2005), Villa CIPEA Nanjingissa Kiinassa (2012) ja Ylioppilaiden terveydenhoitosäätiö YTHS:n uudisrakennus Töölössä Helsingissä (2010).
Pirjo Sanaksenaho on Arkkitehtuurimuseon hallituksen puheenjohtaja 8/2018- ja hänellä on ollut luottamustoimia ja tuomaristojäsenyyksiä arkkitehtuurin ja kuvataiteen alalla. Hänen perheeseensä kuuluu kolme lasta (1996, 1998, 2002).


title: Niemi (yritys)

text: Niemi Palvelut Oy (vuoteen 2011 Muuttopalvelu Niemi Oy ) on muuttopalveluiden tarjoaja. Sillä oli 600 työntekijää (2017). Yrityksen liikevaihto oli 37,1 miljoonaa euroa vuonna 2017.


title: AGM-12 Bullpup

text:
AGM-12 Bullpup (suom. "Häränpentu", ASM-N-7/GAM-83) on ensimmäisen sukupolven ilmasta-maahan -tyyppinen taisteluohjus (engl. Air-to-Ground Missile; AGM), jota valmisti yhdysvaltalainen Martin-Marietta. Ohjuksessa oli niin kutsuttuun komento-ohjaukseen (engl. "command control") perustuva ohjausjärjestelmä ja se kykeni enintään 1,8 Machin nopeuteen. Ohjukseen tavanomaisen taistelukärjen tilalle voitiin myös asentaa ydinkärki ("W-45", 1 kilotonni), vaikkakin tämä oli harvinainen muunnos.
Asetta käytettiin taktisena täsmäaseena. Kehitystyöt alkoivat vuonna 1953. Martin voitti tarjouskilpailun vuonna 1954. Sen jälkeen "Bullpup"ia valmistettiin suurin määrin, jonka alatyyppejä B-E arviolta noin 30 000 kappaletta. Kantama vaihteli 11–16 km välillä. Taistelukärjen räjähdemäärä vaihteli välillä 113–456 kg. Yleensä taistelukärki oli tyypiltään sirpaloituva. Samaan aikaan kehiteltiin myös HVAR- ja FFAR-tyyppisiä (mm. "Tiny Tim", "Mighty Mouse") rakettiaseita.


title: AGM-12 Bullpup

text: Vuonna 1959 käyttöön tullut AGM-12 Bullpup oli käytössä vielä Vietnamin sodassa sekä jonkin ajan senkin jälkeenkin eli 1970-luvun lopulle. Ohjusta käyttivät F-4, F-100 ja F-105 -konetyypit. Bullpupin korvasivat myöhempänä AGM-62 Walleye sekä AGM-65 Maverick-ohjukset.


title: Lège-Cap-Ferret

text:
Lège-Cap-Ferret on kunta Lounais-Ranskassa Gironden departementissa Nouvelle-Aquitainen alueella. Se sijaitsee noin 50 kilometriä Bordeaux’sta länteen.
Kunta on kapealla Cap-Ferretin niemellä, joka erottaa Arcachonin lahden Atlantista. Niemellä olevasta 53 metriä korkeasta Cap-Ferretin majakasta ("Phare du Cap-Ferret") on mahdollista katsella maisemia. Ylös majakkaan pääsee 258 askelmaista portaikkoa pitkin.


title: Rob Raco

text: Robert Joseph Raco (s. 26. marraskuuta 1989) paremmin tunnettu hänen lempinimestään Rob Raco on näyttelijä, muusikko ja malli yrityksestä nimeltä CUE AGENCY. Rob on Essex County Drumsin omistaja, joka on Kanadassa toimiva räätälöity rumpuvalmistaja, jonka hän ja hänen isänsä loivat vuonna 2005. Hänet tunnetaan rooleistaan sarjoissa "Riverdale" jossa hän näyttelee Joaquin DeSantosia, sekä "Supernatural" jossa hän näyttelee Clark Barkerkia.


title: Rob Raco

text: Rob Raco syntyi Windsor, Ontario, Kanadassa. Hänen äitinsä, Linda (De Paoli) oli visuaalinen taiteilija ja lukion opettaja, ja hänen isänsä, John Raco oli rakennusinsinööri ja musikaalirumpujen rakentaja. Hänellä on yksi vanhempi sisar nimeltä Argelia. Rob on suhteessa Emily nimisen naisen kanssa.


title: Rob Raco

text: Lapsena Raco kiinnostui todella paljon rummuista. Myöhemmin hän äänitti ja kierteli ammatillisesti eri Kanadalaisten musiikki ryhmien kanssa. Hänen ihailunsa näyttelijä maailmalle tuli yhtäkkiä, kun hän muutti Los Angelesiin kaksikymppisenä jatkaakseen suurempaa musiikillista uraa. Siellä hän opiskeli legendaarisen näyttelijävalmentaja Eric Morrisin intensiivisessä menetelmäkoulutuksessa.


title: Rob Raco

text: Instagram


title: Rob Raco

text: Twitter


title: Rob Raco

text: Facebook


title: Kambodžan kansalliskirjasto

text: Kambodžan kansalliskirjasto (; ) on Kambodžan pääkaupungissa Phnom Penhissä toimiva kansalliskirjasto. Kirjasto on hallinnollisesti Kambodžan kulttuuri- ja taideministeriön alaisuudessa. Vuonna 2015 kirjastoa johti Khlot Vibolla.


title: Kambodžan kansalliskirjasto

text: Kansalliskirjaston tehtävänä on: 1. kerätä, säilyttää ja tuoda saataville kirjallista kansallisperintöä; 2. tuoda saataville tietoa ja dokumentteja, jotka tukevat opiskelua, hallintoa ja tutkimusta Kambodžassa; 3. edistää kirjastopalveluja ja tukea muiden kirjstojen työtä; sekä 4. koordinoida voimavarojen jakamista ja Kambodžan eri tyyppisten kirjastojen välisiä lainoja.


title: Kambodžan kansalliskirjasto

text: Kambodžan kansalliskirjasto on perustettu vuonna 1924 Ranskan siirtomaahallinnon aikana. Kirjaston tehtävänä oli aluksi palvella ranskalaisia tutkijoita. Kirjasto avautui kambodžalaisten käyttöön vuonna 1953 siirtomaahallinnon romahdettua.


title: Kambodžan kansalliskirjasto

text: Vuosina 1975–1992 kansalliskirjasto oli suljettu. Punakhmerien maolaisen hallinnon vuosina 1976-1979 tuhottiin systemaattisesti "korruptoitunutta kulttuuria" edustaneita teoksia. Phnom Penhissä sijainneesta kansalliskirjastosta punaiset khmerit poistivat ja polttivat enemmistön kirjoista sekä kaikki bibliografiset rekisterit. Kokoelmasta säästyi amerikkalaisen arvion mukaan alle 20 prosenttia. Aivan tarkkaa hävitettyjen teosten osuutta ei tiedetä, mutta tuho Kambodžan kansallisperinnölle oli korvaamatonta. Myös osa säästyneistä teoksista pääsi vahingoittumaan ja oli vaarassa tuhoutua myöhemmin; vaarassa olivat esimerkiksi monet palmunlehdille tehdyistä kirjoituksista (shastra). Helen Jarvis (1989) raportoi, että noin 20 prosenttia kirjoista eli noin 65 000 teosta olisi säästynyt tuholta. Kansalliskirjaston rakennuksen käyttötarkoitusta punaisten khmerien sikalana, tallina ja majoitustilana sekä hyllyjen tyhjentämistä varastointitilan saamiseksi ja sotilaiden välinpitämätöntä asennetta kirjastoaineistoa kohtaan on arveltu toiseksi selittäväksi tekijäksi suuren teosmäärän hävikille.


title: Kambodžan kansalliskirjasto

text: Vaikka punakhmerien hallinto päättyi jo vuonna 1979 kesti vuosia, ennen kuin maan kansalliskirjasto saatiin avattua uudelleen. Eräänä syynä tähän oli, että punaisten khmerien aikana erityisesti koulutettua väkeä surmattiin laajalti ja monet lähtivät maanpakoon. Syyskuussa 1973 kansalliskirjastossa työskenteli yhden lähteen mukaan 36 kirjastotyöntekijää. Heistä vain kaksi palasi Pol Potin hallinnon jälkeen kansalliskirjastoon; muiden kohtalosta ei ollut tietoa. Jarvis raportoi puolestaan vuoden 1987 selvitysmatkansa jälkeen kolmen työntekijän olleen tuolloin töissä kansalliskirjastossa punaisten khmerien aikaa edeltäneestä 43 ihmisen henkilökunnasta. Vuoden 1995 yhteenvetoartikkelissaan hän tarkensi kahden neljästäkymmenestä työntekijästä palanneen punakhmerien kauden jälkeen. Monet työntekijöistä oli pakotettu uudelleenkoulutukseen, ellei heitä ollut teloitettu.


title: Kambodžan kansalliskirjasto

text: Vuonna 2006 Kambodžan kansalliskirjaston kokoelmat käsittivät yhteensä 50 000 nimikettä. Toisaalta on esitetty, että vuonna 2000 kansalliskirjastossa olisi ollut jo 120 000 dokumenttia, mukaan luettuna 2 313 palmunlehtiin tehtyä käsikirjoitusta, ja että kirjaston palveluksessa olisi ollut tuolloin 26 eri tasoista kirjastohenkilökuntaan kuuluvaa ihmistä. Vuoden 1987 matkaraportissa kerrottiin puolestaan 53 623 kirjan lisäyksestä punaisten khmerien ajan jälkeen. Näitä pääosa oli saatu lahjoituksena Vietnamista, Neuvostoliitosta ja muista sosialistisista maista sekä pieni osa läntisiltä avustusjärjestöiltä. Yhteensä kirjoja oli tuon yhteenvedon mukaan 118 623 kappaletta (1987). Lisäksi Jarvis raportoi tuhansista lajittelua odottaneista teoksista sekä palautettavista tai takaisin kansalliskirjaston kokoelmiin ostettavista kirjoista.


title: Kambodžan kansalliskirjasto

text: Kambodžan vähintään 15-vuotiaista asukkaista oli YK:n kehitysohjelma UNEPin mukaan lukutaitoisia 73,9 prosenttia vuonna 2017.


title: Umpimähkä (täsmennyssivu)

text: Umpimähkä voi tarkoittaa muun muassa seuraavia:


title: James Harris Simons

text: James Harris Simons (s. 25. huhtikuuta 1938) on yhdysvaltalainen matemaatikko, miljardööri ja hyväntekijä.


title: James Harris Simons

text: Simons on perustanut Flatiron Institute laskentakeskuksen Manhattanille, ja Renaissance Technologies-nimisen hedgerahaston. Hän perusti rahaston vuonna 1982, ja jäi virallisesti eläkkeelle 2010, mutta jatkoi toimimista rahaston parissa. Hän on lahjoittanut elinaikanaan 2,7 miljardia dollaria hyväntekeväisyyteen.


title: James Harris Simons

text: Simons opiskeli MIT:ssä matematiikkaa, ja väitteli Berkeleyn yliopistossa. Hän työskenteli ensin salaisissa tehtävissä salakirjoituksen purkamiseksi, ja vuodesta 1968 alkaen Stony Brook Universityssä. Hän mietti, miten voisi rikastua, ja tutki valuuttakurssien malintamista yhdessä toisen matemaatikon kanssa. Hän perusti rahastoyhtiön ja palkkasi sinne talousihmisten sijasta matemaatikkoja, fyysikkoja ja tähtitieteilijöitä.


title: James Harris Simons

text: Tieteellisellä urallaan hän on tutkinut hahmontunnistusta ja osallistunut säieteorian kehittämiseen yhdessä Shiing-Shen Chernin kanssa.


title: James Harris Simons

text: Vuonna 2014 hänet valittiin Yhdysvaltojen kansaliseen tiedeakatemiaan.


title: Laosin kansalliskirjasto

text: Laosin kansalliskirjasto (, , lyhennys NLL) on Laosin pääkaupungissa Vientianessä toimiva kansalliskirjasto. Nykyään kansalliskirjasto on Laosin informaatio-, kulttuuri ja turismiministeriön alaisuudessa toimiva valtiollinen laitos; aiemmin kirjasto oli hallinnollisesti Laosin opetusministeriön taideosaston alaisuudessa. Kansalliskirjaston johtajana toimii Khanthamaly Yangnouvong (2018).


title: Laosin kansalliskirjasto

text: Kansalliskirjasto on perustettu vuonna 1956. Sille rakennettiin vuosina 2013–2016 uusi päärakennus Vientianeen.


title: Laosin kansalliskirjasto

text: "(kesken, pyritään täydentämään 7.-8.11.2018)"


title: Laosin kansalliskirjasto

text: Laosin vähintään 15-vuotiaista asukkaista oli YK:n kehitysohjelma UNEPin mukaan lukutaitoisia 58,3 prosenttia vuonna 2011.


title: Uzbekistanin kansalliskirjasto

text: Uzbekistanin kansalliskirjasto (, ) on Uzbekistanin pääkaupungista Taškentista käsin toimiva, runoilija Ališer Navoin mukaan nimetty kansalliskirjasto. Se toimii hallinnollisesti kansallisen Uzbekistanin lehdistö- ja tietotoimiston alaisuudessa. Kansalliskirjastoa johtaa Abduazizov Alisher Abdushukurovich (tilanne marraskuussa 2018).


title: Uzbekistanin kansalliskirjasto

text: Kirjasto on perustettu Venäjän keisarikunnan Turkestanin aluepiirissä alkujaan vuonna 1870 Taškentin yleiseksi kirjastoksi. Perustamisvuonna kokoelmissa oli yli 2 200 voluumia (1 200 nimikettä) ja 1876 jo 4 401 voluumia. Taškentin yleisen kirjaston tehtävänä oli kerätä ja varastoida erityisesti alueeseen ja naapurimaihin liittyvää kirjallisuutta.


title: Uzbekistanin kansalliskirjasto

text: Vuonna 1920 kirjasto sai valtionkirjaston aseman ja oikeuden saada vapaakappale Turkestanin ASNT:n alueella julkaistuista teoksista. Vuonna 1925 kokoelmissa oli jo 140 000 voluumia. Saman vuoden kesällä valtionkirjaston yhteydessä aloitti kirjastoalan oppilaitos. Turkestanin hajotessa ja uusien valtioiden syntyessä Keski-Aasiaan, Uzbekistanin opetuksen kansankomissariaatin alaisuuteen jäänyt Uzbekistanin yleinen valtionkirjasto auttoi uusia valtioita kirjastotoimintansa alkuvaiheen organisoimisessa.


title: Uzbekistanin kansalliskirjasto

text: 1930-luvulla valtionkirjastosta muodostui Uzbekistanin SNT:n kirjastojen metodologinen keskus; tässä vaiheessa neuvostotasavallassa toimi yli 2 500 kirjastoa.


title: Uzbekistanin kansalliskirjasto

text: Toisen maailmansodan aikana kirjasto toimi väistöpaikkana useille tieteilijälle ja taiteilijalle. Valtionkirjasto nimettiin vuonna 1948 runoilija Ališer Navoin mukaan. Samana vuonna avattiin uusi kolmikerroksinen kirjastorakennus, jossa oli 350-paikkainen lukusali. Lisäksi perustettiin harvinaisten ja vanhojen julkaisujen kokoelma, johon liitettiin 2 000 teosta. Sittemmin tämä kokoelma on kasvanut yli 16 000 teoksen laajuiseksi.


title: Uzbekistanin kansalliskirjasto

text: 1980-luvun jälkeen on kiinnitetty erityistä huomiota uzbekin kielellä julkaistujen teosten keräämiseen. Tässä kokoelmassa on nykyään (2018) yli 600 000 teosta. Vuonna 2015 kansalliskirjaston kokoelmissa raportoitiin olevan yhteenä yli 7 000 000 julkaisua (kirjaa tai aikakausjulkaisua). Kokoelma sisälsi 16 000 harvinaisten ja vanhojen julkaisujen kokoelman teosta, 200 000 harvinaista editiota, 525 000 teosta tieteen ja tekniikan aloilta, 370 000 vieraskielstä julkaisua (75 eri kielellä) ja 330 000 sähköisesti julkaistua nimikettä.


title: Uzbekistanin kansalliskirjasto

text: Kirjasto sai kansalliskirjaston aseman presidentin asetuksella, joka astui voimaan 12. huhtikuuta 2002. Samassa yhteydessä kirjaston tehtäväksi määriteltiin toimia kirjojen kansallisena keskusvarastona, kansallisen ja ulkomaisen lehdistön kokoajana, monitoimisena kirjasto-, tieto- ja tutkimuslaitoksena sekä menetelmäkeskuksena tasavallan kaikille kirjastoille. Uzbekistanin kansalliskirjasto myöntää Uzbekistanissa julkaistuille kirjoille ja vastaaville erillisteoksille kansainvälisen ISBN-standarditunnuksen ja toimii uzbekistanilaisten sarjajulkaisujen ISSN-tunnuksen myöntäjänä.


title: Uzbekistanin kansalliskirjasto

text: Vuonna 2016 uutisoitiin, että Uzbekistanin kansalliskirjasto ottaa ohjaukseensa usean ministeriön alaisuudessa toimivat aluelliset pääkirjastot. Näiden kirjastojen tietojärjestelmiä uusitaan vuosina 2016-2019. Aluekirjastot toimivat jatkossa kansalliskirjaston sivutoimipisteinä.


title: Uzbekistanin kansalliskirjasto

text: Uzbekistanin vähintään 15-vuotiaista asukkaista oli YK:n kehitysohjelma UNEPin mukaan lukutaitoisia 100,0 prosenttia vuonna 2016.


title: Isoleopardimonninen

text: Isoleopardimonninen ("Corydoras leopardus") on monnisiin kuuluva kala, jota pidetään akvaariokalana.


title: Isoleopardimonninen

text: Isoleopradimonninen kasvaa noin 6-7 cm pitkäksi. Sen selkäevä on musta ja kalassa on mustia pilkkuja. Muuten se on keltainen.


title: Isoleopardimonninen

text: Isoleopardimonninen on kotoisin Brasiliasta, Ecuadorista ja Perusta.


title: Isoleopardimonninen

text: Isoleopardimonninen on parvikala, joka viihtyy pohjalla. Se liikkuu paljon ympäri akvaariota, mutta on silti aika rauhallinen. Sen viljely on hyvin vaikeaa.


title: Isoleopardimonninen

text: Isoleopardimonninen tarvitsee vähintään 140 litran kokoisen akvaarion. Sille sopiva pH on 6-7 ja veden kovuus alle kymmenen sekä lämpötila 23-26 °C astetta. Kala on kaikkiruokainen.


title: Janne Mikkonen

text: Janne Mikkonen (s. 20. helmikuuta 1988) on suomalainen videopeliammattilainen. Hän pelaa työkseen Hearthstone -keräilykorttipeliä ja suoratoistaa sitä Twitch -palvelussa. Hän on yksi tunnetuimpia suomalaisia videopeliammattilaisia ja Hearthstone-ammattilaisia kansainvälisesti. Hänet tunnetaan varsinkin pelaajanimellään Savjz.


title: Janne Mikkonen

text: Mikkonen pelasi aiemmin Hearthstonea kilpailullisesti. Hän kuitenkin koki sen liian stressaavaksi ja taloudellisesti kannattamattomaksi, joten vaihtoi kokopäiväisesti suoratoistamiseen. Kilpailu-uransa aikana hän oli maailman kolmen parhaan Hearthstone-pelaajan joukossa. Hänen suoratoistojaan katsoo päivittäin kymmeniä tuhansia ihmisiä, ja hänellä on yli 500 000 seuraajaa suoratoistopalvelu Twitchissä. Lisäksi hänen YouTube-kanavallaan on yli 200 000 tilaajaa ja videoillaan yli 100 miljoonaa näyttökertaa.


title: Janne Mikkonen

text: Mikkonen on aiemmin urallaan pelannut kipailullisesti mutta ei ammatikseen muun muassa Counter Strikea, League of Legendsiä ja World of Warcraftia.


title: Janne Mikkonen

text: Mikkonen on lähtöisin Seinäjoelta. Hän asui pitkään Järvenpäässä, mutta muutti Kaliforniaan 2017 mentyään naimisiin vaimonsa Christina Mikkosen (o.s. Sims) kanssa.


title: Janne Mikkonen

text: Suomen elektronisen urheilun liitto SEUL palkitsi Mikkosen vuoden pelaajana 2014.


title: Teatteri NO99

text: Teatteri NO99 on virolainen teatteri, joka on toiminut Tallinnassa ja kiertueilla. Se lopettaa toimintansa yllättäen syksyllä 2018. Sen perustivat vuonna 2004 ohjaaja Tiit Ojasuu ja videotaiteilija Ene-Liis Semper. Jokaisen esityksen kohdalla numero väheni yhdellä, ja teatterin oli tarkoitus tehdä esityksiä nollaan asti, mutta esittämättä jäi 30.


title: Teatteri NO99

text: NO99 on palkittu teatteri, joka on tunnettu satiirisesta ohjelmistostaan. Se on ollut virolaisen poliittisen, kokeilevan teatterin näkyvin edustaja ja menestynyt myös ulkomailla. Sen viimeinen esitys on teatteri Jalostamo2:n kanssa tehty "Kihnu Jõnn" ("Narrien laiva"), joka oli NO30. Esitystä on tukenut Suomalais-virolainen kulttuurisäätiö. Esitys piti tuoda myös Suomeen.


title: Teatteri NO99

text: Teatteri yleisömäärät pienenivät sen jälkeen, kun Ojasuu oli vuonna 2016 pahoinpidellyt naisnäyttelijän. Ojasuun paluuta Viron itsenäisyyden juhlavuoden esitysten ohjaajaksi paheksuttiin. Teatteri kiistää lopetuksen liittyvän muuhun kuin taiteen tekemiseen. Se sanoi tiedotteessaan: ”...kun ihanteita ei enää tavoita, niin ei ole myöskään Teatteri NO99:ää. Teatteria ei lopeta mikään lehdistölle jännitystä tuova draama.”


title: Mustat sydämet (kirja)

text: Mustat sydämet ,Crime Time 2014, on SeppoJokisen kirjoittama jännitysromaani.


title: Mustat sydämet (kirja)

text: Koskinen ja neljä muuta poliisia on Australiassa juoksemassa Sydneyn maratonia - mutta eihän Koskinen malta olla sekaantumatta erääseen paikalliseen rikosjuttuun eli suomalaistytön katoamiseen.


title: Mustat sydämet (kirja)

text: Nyt alkaa vaiheikas seikkailu pitkin Australian erämaita ja kaupunkeja; Koskinen jopa löytää erään petollisen naisen varastamat raakaopaalit, Mustat Sydämet joista tarinakin on saanut nimensä.


title: Mustat sydämet (kirja)

text: Samaan aikaan Ulla ja muu tiimi setvivät Tampereella erinomaisen mutkikasta ja ikäviä piirteitä saanutta kotiväkivaltatapausta; aina välillä Ulla on skype-yhteydessä Koskiseen ja antaa tälle tietoja joita tämä kaipaa.


title: Mustat sydämet (kirja)

text: Koskinen löytää kadonneet mutta hinnaksi tulee toisenkin polven tuhotuminen joten pyöräily jos juokseminenkin loppuvat.


title: Kinestetiikka

text: Kinestetiikka on terveyden- ja sosiaalihuollossa käytössä oleva toimintamalli, jonka avulla terveyden- ja sosiaalihuollon ammattilaiset ja omaishoitajat voivat edistää tuen tarpeessa olevan henkilön omien voimavarojen ylläpitämistä ja edistämistä sekä oman tuki- ja liikuntaelimistönsä terveyttä. Kinestetiikan toimintamalli on tuotu Suomeen vuonna 1997 Sveitsistä.


title: Kinestetiikka

text: Kinestetiikka perustuu ihmisen luonnollisten liikemallien ja aistitoimintojen ymmärtämiseen, ihmisen kunnioittavaan kohtaamiseen sekä näiden merkitykseen oppimiselle ja itsehallinnalle. Se tukee ihmistä hänen perustoiminnoissaan siten, että hän kokee toimintansa mielekkäänä ja kykenee aktiivisesti osallistumaan toimintoihinsa huolimatta sairaudestaan tai vammaisuudestaan.


title: Kinestetiikka

text: Sanan pohjalla ovat kreikan "kinesis" eli liike ja aesthetic estetiikka.


title: Kinestetiikka

text: Kinestetiikan toimintamallin tavoite on, että henkilö pystyy sairaudestaan tai vammastaan huolimatta osallistumaan itseään koskeviin toimintoihin. Näin toimimalla ylläpidetään avustettavan omia voimavaroja ja toimintakykyä. Kinestetiikan käyttöönotolla voidaan saavuttaa myönteisiä vaikutuksia avustustilanteissa niin avustajan kuin avustettavan näkökulmasta. Omien voimavarojen täysin puuttuessa saa avustettava henkilö turvallisia kehonkokemuksia.


title: Kinestetiikka

text: Kinestetiikka koostuu kuudesta käsitteestä. Vuorovaikutus (aistien merkitys tiedon vastaanottamiselle ja ymmärtämiselle), toiminnallinen anatomia (ihmiskehon rakenne ja ominaisuudet sekä niiden merkitys liikkumiselle), ihmisen liikkuminen (yhdensuuntainen ja spiraaliliike), voima (vetäminen ja työntäminen), ihmisen toiminnot (perusasennot, siirtyminen aktiviteettina, paikallaan suoritettavan toiminnot) ja ympäristö (liikkumista ja havainnointia tukeva tai rajoittava).


title: Kinestetiikka

text: Käsitteet ovat ihmisen liikkeessä mukana, ja ne auttavat ihmistä luokittelemaan sekä tutkimaan omaa liikettään. Käsitteet edesauttavat avustajaa arvioimaan, suunnittelemaan ja toteuttamaan toimintaa yhdessä avustettavan kanssa. Avustajien fyysisen ja psyykkinen kuormituksen vähetessä työn luovuus ja mielekkyys lisääntyvät.


title: Kinestetiikka

text: Kinestetiikan keskiössä on toimiva vuorovaikutus, toisen ihmisen kohtaaminen. Vuorovaikutus on pohja kinestetiikan käsitteille. Kun vuorovaikutus on laadukasta avustajan ja avustettavan välillä, tiedon vastaanotto, sen ymmärtäminen ja käyttö ovat optimaalisella tasolla. Vuorovaikutuksen on tarkoitus olla yhteistyötä avustajan ja avustettavan välillä, joten avustettavan tulisi ymmärtää, mitä hänelle ja hänessä itsessään tapahtuu. Mahdollisuus hallita ja ymmärtää, mitä hänessä itsessään tapahtuu edesauttaa läpi elämän jatkuvaan oppimiseen.


title: Kinestetiikka

text: Kinestetiikassa tärkein aisti on kinesteettinen aisti eli liikeaisti. Sen avulla ihminen pystyy hahmottamaan liikkeen kehossaan ja ympäristön, jossa toimii. Kinesteettisen aistin avulla mahdollistetaan samalla kosketuksen ja kivun aistiminen. Vuorovaikutuksessa kinesteettisen aistin vahvistaminen tapahtuu koskettamisen avulla, jolloin avustettava reagoi saamaansa kosketukseen.


title: Kinestetiikka

text: Liikkeen elementeissä liike muodostuu tilasta, voimasta ja ajasta. Liikkeen elementtejä muokkaamalla mahdollistetaan avustettavan osallistuminen toimintaansa ja hallinta omassa liikkeessään. Ympäristö yhdistää kaikki kinestetiikan kuusi käsitettä yhteen. Kaikki toiminnot suoritetaan jossakin ympäristössä, jolloin ympäristö voi rajoittaa tai tukea avustamistilannetta ja avustettavaa. Ympäristöön kuuluu tila, jossa avustaminen tapahtuu, sekä käytettävät apuvälineet ja avustaja.


title: Kinestetiikka

text: Kinestetiikan kehittäjinä pidetään tanssija/koreografi Frank Hatchia ja psykologi Linda Sue Maiettaa. He ovat vaikuttaneet etenkin saksankielisissä maissa. Maietta kuoli 31.1.2018.


title: Kinestetiikka

text: Väitöskirjassaan "Development and evaluation of two instruments to assess nursing staff’s competence in mobility care based on kinaesthetics" Heidrun Gattinger esitti luotettavat mittarit, joita voidaan hyödyntää hoitohenkilökunnan turvallisen liikkumisen avustamisen osaamisperustan subjektiivisessa ja objektiivisessa arvioinnissa. Tutkimuksen tuloksia voidaan hyödyntää kehitettäessä hoidosta riippuvaisen henkilön liikkumista, elämänlaatua sekä henkilöstön tuki- ja liikuntaelimistön terveyttä.


title: Kinestetiikka

text: Suomen Kinestetiikkayhdistys on perustettu vuonna 2009 edistämään kinestetiikan käyttöä ja tunnettavuutta. Se järjestää myös koulutusta ja kursseja.


title: Kinestetiikka

text:
Saksankielisessä Wikipediassa laajasti kinestetiikasta.
Pro gradu -tutkielma


title: Kinestetiikka

text: Useat sosiaali-ja terveysalan toimijat kertovat kotisivuillaan kinestetiikan käytöstä toimipaikoissaan


title: Kinestetiikka

text: Opinnäytetyö


title: Kinestetiikka

text: Artikkeli kinestetiikasta jäsenlehti Memossa


title: Kinestetiikka

text: Artikkeli Vaasan keskussairaalan kotisivuilta


title: Klomatsoni

text: Klomatsoni (CHNClO) on oksatsolidinonijohdannaisiin kuuluva orgaaninen yhdiste. Yhdistettä käytetään maataloudessa rikkaruohomyrkkynä.


title: Klomatsoni

text: Huoneenlämpötilassa klomatsoni on väritöntä kiteistä ainetta, jolla on suhteellisen matala sulamispiste. Yhdiste liukenee hieman veteen ja paremmin orgaanisiin liuottimiin kuten metanoliin, asetoniin ja kloroformiin. Klomatsonin herbisidiset ominaisuudet perustuvat siihen, että se inhiboi isopentenyylipyrofosfaatti-isomeraasi- tai prenyylitransferaasientsyymejä. Tämän seurauksena kasvien tarvitsemien terpenoidien ja klorofyllin biosynteesi estyy.


title: Klomatsoni

text: Klomatsonia valmistetaan 3-kloori-2,2,-dimetyylipropionyylikloridin ja hydroksyyliamiinin reaktiotuotteen ja o-klooribentsoyylikloridin välisellä reaktiolla. Klomatsonia käytetään rikkaruohomyrkkynä muun muassa peruna-, vilja-, vihannes-, puuvilla- ja tupakkaviljelmillä. Aine imeytyy kasveihin juurista ja varsista. Yhdiste levitetään kapselina, koska se on suhteellisen helposti haihtuvaa ja voi tämän vuoksi vaurioittaa myös viljeltäviä kasveja rikkaruohojen lisäksi. Klomatsoni on hyväksytty käytettäväksi rikkaruohomyrkkynä muun muassa Euroopan unionissa, Yhdysvalloissa, Kanadassa ja Australiassa.


title: Dora de Pédery-Hunt

text: Dora de Pédery-Hunt (16. marraskuuta 1913 Budapest – 29. syyskuuta 2008 Toronto) oli unkarilaissyntyinen kuvanveistäjä. Hän valmistui opintojensa jälkeen Budapestissa vuonna 1943 ja muutti Kanadaan vuonna 1948. Hänen työtään on ollut esillä muun muassa National Gallery of Canadassa, British Museumissa ja Smithsonian Institutionissa. Pédery-Hunt kuoli suolistosyöpään.


title: Skotlannin vapaa presbyteerikirkko

text: Skotlannin vapaa presbyteerikirkko (, , ), on skotlantilainen kirkkokunta, joka syntyi vuonna 1893 Skotlannin vapaakirkosta eronneiden pastorien perustaessa uuden kirkon. Kirkolla on 29 seurakuntaa ympäri Skotlantia sekä lisäksi yksittäisiä seurakuntia ympäri maailmaa.


title: Skotlannin vapaa presbyteerikirkko

text: 18. toukokuuta 1843 Skotlannin kirkosta erosi Thomas Chalmersin johdolla 474 pastoria, jotka veivät mukanaan suuren määrän seurakuntalaisiaan. Eron taustalla oli muun muassa valtion vaikutusvalta Skotlannin kirkkoon. Lähteneet perustivat Skotlannin vapaakirkon. Koska he eivät saaneet mukaansa seurakuntien omaisuutta, he joutuivat aloittamaan tyhjästä vapaaehtoisten tuella. Vuoden aikana rakennetiin kuitenkin yli 500 kirkkoa pappiloineen ja kouluineen sekä aloitettiin lähetystyö.


title: Skotlannin vapaa presbyteerikirkko

text: Skotlannin vapaakirkko muutti vuonna 1892 linjaansa sen suhteen, kuinka sitovasti se sitoutuu kirkon tunnustuskirjaan, Westminsterin tunnustukseen. Osa jäsenistä ei hyväksynyt löyhempää suhtautumista ja päätyi näin ratkaisuun, joka johti Skotlannin vapaan presbyteerikirkon perustamiseen. Johtohahmona oli pastori Donald Macfarlane, joka vastusti vapaakirkon tekemää päätöstä, ja kun sitä ei seuraavana vuonna ollut purettu, hän erosi perustaakseen vapaan presbyteerikirkon. Hänen kanssaan erosi toinenkin pastori, Donald Macdonald Sheildaigista, ja yhdessä he perustivat Raasayn presbyteerion 28. heinäkuuta 1893. Heihin liittyi runsaasti muitakin pääasiassa Skotlannin Ylämailta. Vuonna 1907 kirkkoon kuului 20 seurakuntaa ja 12 pastoria.


title: Skotlannin vapaa presbyteerikirkko

text: Kirkon toiminta levisi pian myös Skotlannin ulkopuolelle. Englannissa toiminta alkoi, kun Lontoossa pidettiin ensimmäiset jumalanpalvelukset vuonna 1898. Kanadan Ontariossa jumalanpalvelukset alkoivat vuonna 1902. Alkusysäyksenä kirkon toiminnan leviämiselle Afrikkaan oli nuoren afrikkalaisen John Radasin tuleminen vapaan presbyteerikirkon yhteyteen. Hän aloitti teologiset opinnot vuonna 1896 ja hänet asetettiin lähetystyöntekijän tehtävään Rhodesiaan (nykyinen Zimbabwe) vuonna 1904. Vuonna 1911 kirkko levisi myös Australiaan.


title: Skotlannin vapaa presbyteerikirkko

text: Skotlannin vapaakirkko ja Skotlannin yhdistynyt presbyteerikirkko yhdistyivät vuonna 1900 nimellä Skotlannin yhdistynyt vapaakirkko ("United Free Church of Scotland"). Kuitenkin Skotlannin vapaakirkosta vähemmistö erityisesti Ylämaiden alueella päätti pysyä itsenäisenä kirkkona. Tämän jäljelle jääneen vapaakirkon ja vapaan presbyteerikirkon välillä käytiin vuosina 1905-1918 useita neuvotteluja yhdistymisestä, ja useita vapaan presbyteerikirkon pastoreita siirtyikin vapaakirkkoon. Kirkkojen yhdistymistä ei kuitenkaan tapahtunut, vaikka vapaakirkko kumosi vuonna 1906 Westminsterin tunnustuksen asemaa heikentäneen päätöksen. Se kuitenkin perusteli päätöstä sillä, että se on aina pitänyt kiinni kyseisestä tunnustuksesta. Tätä ei vapaa presbyteerikirkko pitänyt todenmukaisena väitteenä, varsinkin kun asian myöntäminen olisi tehnyt heidän kirkostaan skismaattisen.


title: Skotlannin vapaa presbyteerikirkko

text: Kirkko omaksui hyvin tiukan kannan kymmenestä käskystä löytyvän lepopäivän pyhittämisen suhteen. Vuonna 1921 se vahvisti kannan, jonka mukaan kirkolliset oikeudet ja toimitukset kuten kaste eivät olleet sallittuja niille, jotka tekivät työtä lepopäivänä eli sunnuntaina (jota kirkko kutsuu sapatiksi), lukuun ottamatta välttämättömiä tai laupeuteen liittyviä töitä. Sama koski niitä, jotka sytemaattisesti laiminlöivät pyhäpäivän pitämistä lepopäivänä matkustamalla junalla tai linja-autolla kyseisenä päivänä. Tämä johti kiistaan Ontarion Chesleyn pastorin William Mathesonin kanssa, mikä kiista johti lopulta hänen ja hänen seurakuntansa eroon kirkosta vuonna 1930.


title: Skotlannin vapaa presbyteerikirkko

text: Vuonna 1954 kirkon toiminta alkoi Uuden-Seelannin Gisbornessa. 1960-luvulla alkoi kirkon mukaan voimistuva moraalittomuuden ja Raamatun auktoriteetista luopumisen kasvu. Kirkko näki tämän tekevän tarpeelliseksi edelleen jatkaa vapaan presbyteerikirkon selkeän vastakkaista asennetta. Vuonna 1988 Pohjois-Irlannin Larnessa sijainnut seurakunta liittyi kirkkoon. Vuonna 1989 kirkkoa kohtasi merkittävä hajaannus, joka oli seurausta kolmesta kiistanalaisesta tapauksesta, joista merkittävin oli lordikansleri Lordi Mackay of Clasfernin erottaminen seurakunnan vanhimmistosta hänen osallistuttuaan katolisen tuomarikollegansa hautajaismessuun. Useat jäsenet eivät hyväksyneet tällaista kurinpitoa ja monia seurakuntia erosi vapaasta presbyteerikirkosta perustaen oman kirkon nimeltä Yhdistyneet presbyteerikirkot ("Associated Presbyterian Churches").


title: Skotlannin vapaa presbyteerikirkko

text: Vuonna 2000 vapaaseen prsbyteerikirkkoon liittyi seurakunta Singaporessa. Yhdysvalloissa oli ollut toimintaa Detroitissa 1930-luvulla, mutta vuonna 2000 kirkon toiminta maassa alkoi jälleen, kun seurakunta Teksasin Santa Fessä liittyi siihen. Vuonna 2002 kirkkoon liittyi seurakunta Ukrainan Odessasta.


title: Krákumál

text: Krákumál (suom. ”Krákan [eli Variksen] laulu”) on keskiaikainen islantilainen runo, jonka kirjoittajaa ei tunneta. Se tunnetaan yleisesti Ragnarr Karvahousun (isl. "loðbrók") kuolinlauluna (isl. "ævikviða"), ja se sisältää yhteensä 29 säkeistöä. Runossa Ragnarr, jonka Northumbrian kuninkaaksi kutsuttu Ælla on laittanut käärmekuoppaan kuolemaan, kuvailee taisteluitaan ja sankaritekojaan, ja kuolee lopulta hymy huulillaan odottaessaan valkyyrioita hakemaan hänet Óðinnin luokse Valhallaan. Ragnarrista kerrotaan myös muissa saagoissa, erityisesti "Ragnarr Karvahousun saagassa" sekä "Ragnarrin poikien tarinassa", jotka kumpikin luetaan niin kutsuttuihin muinaissaagoihin. "Krákumál" on kyseistä saagaa ja tarinaa vanhempi. Sen nimen on katsottu viittaavan Ragnarrin toisen vaimon, Áslaugin, lempinimeen Kráka, mutta esimerkiksi Magnus Olsen (1935) on "Krákumálin" runsaat taistelukuvaukset huomioiden esittänyt, että varista tarkoittava "kráka" on voinut alkujaan viitata kelttiläiseen sodan jumalattareen (Morrigán), joka ilmestyi taisteluihin variksen muodossa. "Krákumália" ei ole suomennettu.


title: Krákumál

text: "Krákumálin" kirjoittajasta, sen iästä ja syntypaikasta on tutkijoiden keskuudessa esitetty erilaisia arvioita. 1800-luvulla esimerkiksi Gustav Storm (1878) esitti väitteen, että "Krákumál" olisi laadittu Tanskassa 1100-luvulla. Väite pohjautui paitsi kielellisiin havaintoihin myös hänen näkemykseensä siitä, että runo olisi sisällöllisesti hyvin lähellä Saxo Grammaticuksen teoksen "Gesta Danorum" kuvausta Regnerus Lothbrog-nimisestä hahmosta (kirja IX). Hän katsoi, että runoa muokattiin myöhemmin Islannissa sen nykyisin tunnettuun muotoon aikaisintaan 1200-luvun toisella puoliskolla. Finnur Jónsson (1905) kuitenkin osoitti, että yhtäläisyydet Saxon teoksen sisällön kanssa olivat liioiteltuja. Hän katsoi "Krákumálin" olevan islantilaista alkuperää, ja että runo olisi laadittu vuoden 1200 paikkeilla.Myöhemmin Jan de Vries (1964–1967) havaitsi yhteyksiä "Krákumálin" sekä muinaisislantilaisen poetiikkaa käsittelevän runon "Háttalykill inn forni" (suom. ”vanha runomitta-avain”) välillä. Kyseisen runon pohjana on ollut mm. sama germaanisten sankaritarinoiden perinne, jolle osa muinaissaagoja perustuu. "Háttalykillin" ovat oletettavasti laatineet Orkneyn jaarlina tunnettu Rögnvaldr Kali Kolsson (k. 1158/1159) sekä myöhemmin Ari Viisaan kasvatusisänä tunnettu islantilainen Hallr Þórarinsson, joka oleskeli jaarlin luona vuosien 1140–1150 välisenä aikana. De Vries esittikin, että "Krákumál" oli laadittu 1100-luvulla Orkneysaarilla. Siihen, että Orkneysaarilla tunnettiin "Krákumálin" pohjana oleva tarina 1100-luvun puolivälissä, viittaa esimerkiksi sieltä löytynyt Maeshowen neoliittisen hautakummun riimukirjoitus nro 23, jonka ovat laatineet kumpuun 1100-luvulla tunkeutuneet viikingit. Kyseisessä kirjoituksessa mainitaan ’Loðbrókin pojat’. Myöhemmin esimerkiksi Rory McTurk (2017) on kuitenkin kannattanut Magnus Olsenin esittämää (1932; 1935) näkemystä siitä, että "Krákumál" laadittiin alkujaan Hebrideillä.


title: Krákumál

text: "Krákumálin" pääkäsikirjoitus on vuoden 1400 tietämiltä peräisin oleva NkS 1824b 4to, missä se esiintyy otsikolla "Krákumál, er sumir kalla Loðbrókarkviðu" (suom. ”Krákumál, jota jotkut kutsuvat Loðbrókarkviðaksi”). Runo esiintyy käsikirjoituksessa yhdessä "Völsungain saagan" ja edellä mainitun "Ragnarr Karvahousun saagan" nuorempana pidetyn version (Y) kanssa. Runo ei kuitenkaan ole säilynyt kyseisessä käsikirjoituksessa täydellisenä. Huolimatta siitä, että runo esitetään lähteissä Ragnarrin lausumana monologina, se ei kuitenkaan esiinny "Ragnarrin saagassa" vaan seuraa saagaa käsikirjoituksessa eräänlaisena liitteenä.


title: Krákumál

text: 1600-luvun ensimmäisellä puoliskolla Magnús Ólafsson (Laufásista, k. 1636) laati käsikirjoituksen UppsUB R 702, joka sisältää "Krákumálista" 29 säkeistöä. Säkeistöjen määrän katsotaan vastaavan alkuperäisen runon kokoonpanoa. Magnús Ólafsson kopioi "Krákumálin" jostain nyt jo kadonneesta pergamenttikäsikirjoituksesta. Hän teki kyseisestä pergamenttikäsikirjoituksesta myös toisen kopion, joka on kadonnut, mutta Stephanus Stephaniuksen (k. 1650) siitä tekemä tarkka kopio käsikirjoituksessa UppsUB R 693 on säilynyt. "Krákumálin" tekstin lisäksi se sisältää myös runon tanskankielisen käännöksen ja latinankielisiä selityksiä. Lisäksi runosta on säilynyt muita mm. kahdelle ensin mainitulle käsikirjoitukselle pohjautuvia käsikirjoituksia.


title: Krákumál

text: Käsikirjoituksessa AM 147 4to (Heynesbók, 1400-l.), joka sisältää "Ragnarr Karvahousun saagan" vanhemman version (X), "Krákumál" on sisällytetty itse saagaan. Se esitetään saagassa Ragnarrin sanomana tämän istuessa käärmemontussa. Runo sijoittuu saagassa kuitenkin hieman oudolla tavalla, sillä sen jälkeen saagassa mainitaan Ragnarrin kuolemasta mutta hieman myöhemmin Ragnarrin suuhun on vielä laitettu kaksi muuta yksittäistä runosäkeistöä. Kyseinen käsikirjoitus ja siten myös "Ragnarrin saaga" ja "Krákumál" eivät kuitenkaan ole säilyneet täydellisesti.


title: Krákumál

text: "Krákumal" on laadittu skaldirunoudelle tyypilliseen "dróttkvætt"-runomittaan, mutta käyttämällä kyseisen runomitan "háttlausa"-muotoa, jota eivät säädelleet yhtä tiukat säännöt. Säkeistöt eivät esimerkiksi sisällä runosäkeiden sisäistä riimittelyä (isl. "skothending"), ja lähes kaikki säkeistöt sisältävät kymmenen säettä, kun "dróttkvætt"-runomitalle tyypillisempää on kahdeksan säettä sisältävä säkeistö. Jokaisen "Krákumalin" säkeistön alussa toistuu myös eräänlaisena kertosäkeenä: "Hjoggum vér með hjörvi" (suom. ”miekalle me iskimme”).


title: Krákumál

text: Runon julkaisi Skandinaviassa ensimmäisenä tanskalainen Ole Worm, joka julkaisi sen teoksessaan "Literatura Runica" vuonna 1636 (2. painos "Runer" v. 1651) latinankielisellä käännöksellä varustettuna. Worm on teoksessaan transkriptoinut eli siirtokirjoittanut runon nuoremmille "fuþark"-riimuaakkosille, oletettavasti siksi, että hän uskoi "Krákumálin" alkuperäisen kirjallisen version olleen kirjoitetun riimuilla. Wormin latinankielinen käännös perustui Magnús Ólafssonin tanskankieliselle käännökselle, eikä ole kaikilta osin täsmällinen.


title: Krákumál

text: Myöhemmin 1700-luvulla "Krákumál" herätti suurta ihailua ja mielenkiintoa, ja se käännettiin hollanniksi (1723), ranskaksi (1756), englanniksi (1763), tanskaksi (1779) sekä saksaksi (1789). "Krákumal" ilmestyi myös ruotsiksi käännettynä "Ragnarr Karvahousun saagan" yhteydessä vuonna 1737 Eric Julius Björnerin kokoelmassa "Nordiska kämpa dater" (Stockholm, 1737). Kaikki edellä mainitut käännökset sisälsivät joitain virheitä, joista osa pohjautui Wormin aiemmalle käännökselle. Tutkimuksessa "Krákumáliin" on aiemmin suhtauduttu ristiriitaisin tavoin osittain myös näiden käännösvirheiden vuoksi.


title: Mario Moretti

text: Mario Moretti (s. 16. tammikuuta 1946 Porto San Giorgio, Marche, Italia) on italialainen kommunisti, entinen terroristi ja yksi Punaisten prikaatien perustajajäsenistä. Haastattelussa antamansa tunnustuksen ja Germano Maccarin todistajanlausunnon mukaan Moretti ampui Italian kristillisdemokraattien puheenjohtajan Aldo Moron Roomassa 9. toukokuuta 1978 varhain aamulla 55 päivää kestäneen kidnappausdraaman päätteeksi. Moretti ei kuulu niin sanottuihin ”irtaantuneisiin” (”dissociati”) jotka hakivat tuomioihinsa huomattavia lievennyksiä allekirjoittamalla paperin, jossa myönsivät, että Punaisten prikaatien toiminta ja heidän liittymisensä siihen olivat suuria erehdyksiä. Moretti on päinvastoin ilmaissut mielipiteenään, että Punaiset prikaatit kävivät valtiota vastaan silloiset olosuhteet huomioon ottaen oikeutettua aseellista taistelua. Ainakin osittain tästä syystä Morettia ei vieläkään (2018) ole laskettu täyteen vapauteen. Hän viettää edelleenkin yöt vankilassa.


title: Mario Moretti

text: Morettin lapsuudesta on tullut esille erilaisia versioita. Hänen oman kertomuksensa mukaan vanhemmat olivat vähävaraisia työläisiä, ja hänen isänsä kuoltua joskus 1960-luvun alkuvuosina viisihenkisen perheen (äiti, veli ja kaksi sisarta) ruokavalio koostui pääasiassa leivästä ja mortadellasta. Hän ei viihtynyt erityisemmin koulussa, mutta hänen äitinsä kannusti tai pakotti hänet jatkamaan ylemmillä asteilla, kun melkein kaikki hänen kaverinsa olivat jo ansiotöissä. Hän valmistui vuonna 1966 Fermon ammattikoulusta televiestinnän ammattilaiseksi (asentajaksi). Aika erilaisen kuvan Morettin lapsuudesta on myöhemmin antanut hänestä kirjan kirjoittanut kommunistipoliitikko Sergio Flamigni, jonka mukaan Morettin perhe kuului pikemminkin konservatiiviseen kristillisdemokraattiseen keskiluokkaan kuin työväenluokkaan.